09/03/2022 10/03/2022 pre 4 meseca oruzjeonline\t0 Komentara\trusija, Russia, ukraina, ukrajina\t15 min\nRuska i ukrajinska strana dogovorile su se o prekidu vatre od 9 do 21 po lokalnom vremenu i otvaranje novih humanitarnih koridora iz više gradova. Kijev je, međutim, saopštio da evakuacija iz Harkova i Marijupolja nije moguća, već samo iz Sumija i Energodara. EU odobrila novi paket sankcija protiv ruskih zvaničnika i oligarha. U Moskvi tvrde da je uništeno oko 90 odsto ukrajinskih PVO sistema. UN saopštavaju da je dosad stradalo najmanje 516 civila.\nŠta se dešavalo predhodnih dana, pročitajte u našem blogu. Ključne događaje možete videti ovde.\nKijev: Evakuisano 48.000 ljudi / Humanitarnim koridorima evakuisano je 48.000 ljudi, javlja Interfaks Ukrajina pozivajući se na pomoćnika ukrajinskog predsendika Volodimira Zelenskog. Najviše evakuisanih je iz SUmija – 43.000, dok je oko 3.500 ljudi izbeglo iz regiona Kijeva, a 1.000 iz Energodara.\nPentagon : Transfer „migova 29“ u Ukrajinu visoko rizičan / Pentagon je saopštio da bi transfer „migova 29“ u Ukrajinu bio „visoko rizičan“ i tenzije u odnosima sa Rusijom bi mogle da eskaliraju, U isto vreme, portparolka Bele kuće Džen Psaki izjavila je da američki zvaničnici ostaju u kontaktu sa Ukrajinom i NATO-om u vezi sa borbenim avionima za Ukrajinu, ali da ostaju logistički izazovi za avione mig-29 koje je ponudila Poljska. – Reuters\nIAEA ne dobija podatke iz Zaporožja / Međunarodna agencija za atomsku energiju (IAEA) saopštila je da je izgubila vezu sa opremom za merenje u elektrani u Zaporožju. Agencija je navela da podatke dobija iz preostale tri nuklearne elektrane. Prema podacima koje je IAEA dobila od operatora u Zaporožju, oštećena su dva od četiri visokonaponska elektrovoda. Takođe, u toku je vanredna popravka na reaktoru, pošto je došlo do oštećenja na sistemu hlađenja. Direktor IAEA Rafael Grosi rekao je da će sutra otputovati u Antaliju, gde će se sastati ministri spoljnih poslova Rusije i Ukrajine i da će tražiti da se pokrenu razgovori o nuklearnoj bezbednosti Ukrajine. – Reuters\nZelenski: Direktnim dijalogom sa Putinom može se rešiti sukob / Ukrajinski predsednik Volodimir Zelenski ocenio je da se trenutni sukob u Ukrajini može rešiti samo kroz direktan dijalog sa ruskim predsednikom Vladimirom Putinom. „Stvar nije u tome šta ja mogu da pružim. Moj cilj u bilo kakvim pregovorima je da okončam rat sa Rusijom“, rekao je Zelenski u intervjuu za nemački Bild, odgovarajući na pitanje da li je spreman da prizna nezavisnost Donbasa i Krima. „Spreman sam da preduzmem određene korake za okončanje rata. Kompromisi se mogu praviti, ali oni ne smeju značiti izdaju moje zemlje“, poručio je ukrajinski predsednik i dodao da bi i druga strana trebalo da bude spremna na kompromise. Zelenski je ocenio da je to jedini izlaz iz trenutne situacije. „O detaljima još ne možemo da pričamo. Još nismo imali direktan kontakt između dvojice predsednika. Tek nakon direktnih razgovora dva predsednika možemo okončati ovaj rat“, istakao je Zelenski. – Tanjug\nMaxar objavio satelitske snimke Marijupolja / Satelitski snimci koje je objavila komercijalna američka kompanija „Maksar“ pokazuju razmere štete koja je načinjene civilnoj infrastrukturi u Marijupolju. Primećeno je da je načinjena šteta na stambenim objektima, višespratnicama, prodavnicama i tržnim centrima, navodi Maksar. Kompanija je saopštila da su snimci načinjeni pre današnjeg granatiranja.\nLondon: Ne razmatramo uvođenje zone zabrane letenja / Šefica britanske diplomatije Liz Tras rekla je da London ne razmatra mogućnost uvođenja zone zabrane letenja nad humanitarnim koridorima. „Činjenica je da bi uspostavljanje zone zabrane letenja vodilo ka direktnoje konfrontaciji NATO-a i Rusije. A mi to ne želimo“, rekla je Liz Tras na konferenciji za novinare u Vašingtonu. Navela je da je cilj da se Ukrajincima omogući da brane svoju zemlju sa najboljim mogućim antitenkovskim i PVO sistemima. Američki državni sekretar Entoni Blinken rekao je da su predlozi Rusije za uspostavljanje humanitarnih koridora od Ukrajine do Rusije „apsurdni“. „Uvredljivo je sugerisati da ukrajinski narod treba da traži utočište od vlade koja je pokazala takvo zanemarivanje njihovih života“, rekao je Blinken novinarima posle sastanka sa britanskom koleginicom. – Reuters\nPrvi korak Rusije ka nacionalizaciji imovine stranih firmi / Ruska vladajuća partija Jedinstvena Rusija saopštila je danas da je vladina komisija odobrila prvi korak u pravcu nacionalizacije imovine stranih firmi koje napuštaju zemlju, javlja Rojters.\nZelenski objavio snimak porodilišta u Marijupolju / Ukrajinski predsjednik Volodimir Zelenski na Fejsbuku je objavio snimak porodilišta kojeg su, kako tvrde Ukrajinci, danas bombardovali Rusi.\nRusija: Ukrajina razvija biološko oružje; Kijev negira – reagovala i EU / Rusija poslednjih dana optužuje Ukrajinu da pokušava da razvije biološko ili nuklearno oružje. Kremlj je danas poručio i da Vašington mora da objasni postojanje ukrajinskih laboratorija za biološko oružje. Međutim, portparol ukrajinskog predsednika je ponovio da Ukrajina striktno negira da Kijev razvija takvo oružje. Evropska unija saopštila je da sumnja u kredibilitet tvrdnji ruske Vlade da je otkrila vojni biološki program u Ukrajini, rekavši da je Moskva i u prošlosti širila dezinformacije o biološkom oružju. „Kredibilitet informacija koje pruža Kremlj je generalno veoma sumnjiv i nizak“, izjavio je portparol EU Peter Stano.. EU, kaže, nije upoznata ni sa jednom ukrajinskom laboratorijom koja nije usklađena sa međunarodnim normama. – Reuters\nMoskva krivi Kijev za situaciju u Marijupolju, 180.000 ljudi izbeglo u Rusiju / Rusko ministarstvo odbrane saopštilo je da je skoro 180.000 evakuisano u Rusiju iz Ukrajine, od početka rata 24. februara, javlja Interfaks. Ministarstvo navodi i da otvaranje humanitarnih koridora kako bi se civili i stranci evakuisali iz zoni borbi, nije donelo željene rezultate i da je krivica za to na Kijevu. Situacija sa kojom se suočavaju civili u Marijupolju dostigla je katastrofalne razmere, navodi rusko Ministarstvo odbrane. – Reuters\nPutin naložio istragu zbog angažovanja regruta u Ukrajini / Ruski predsednik Vladimir Putin naložio je istragu posle saznanja da su regruti angažovani u vojnoj operaciji u Ukrajini, suprotno njegovom naređenju da se to ne čini, izjavio je portparol Kremlja Dmitri Peskov. Prema rečima predstavnika Kremlja, Putin je naložio kancelariji glavnog vojnog tužioca da kazni odgovorne za one koji nisu poštovali predsedničko naređenje da se u Ukrajinu ne šalju regruti, već profesionalni vojnici. Peskov je rekao da je „činjenica da je jedan broj regruta prisutan u vojnim jedinicima u specijalnoj vojnoj operaciji u Ukrajini“, preneo je Tas\nKijev: Humanitarni koridori uglavnom nisu funkcionisali / Gradonačelnik Harkova tvrdi da ruske snage granatiraju taj grad. I gradsko veće Marijupolja navodi da su u toku napadi, kao i da je gađana dečja bolnica. Rojters nije mogao nezavisno da potvrdi ove navode. – Reuters\nUN: Ubijeno najmanje 516 civila / Kancelarija visokog predstavnika za ljudska prava UN saopštila je da je do sada u ratu u Ukrajini stradalo 516 civila, a 908 je povređenih. Međutim, ističe se da su to samo potvrđeni slučajevi, a da je broj žrtava verovatno mnogo veći. Rusija saopštava da cilja samo vojne objekte i da civili nisu u opasnosti. – Reuters\nIAEA: Nedostatak struje u Černobilju nema uticaj na bezbednost / Nedostatak struje u nuklearnoj elektrani Černobilj u Ukrajini nema kritičan uticaj na bezbednost, saopštila je Međunarodna agencija za atomsku energiju (IAEA).\nKuleba: Rusija da omogući dovod struje u Černobilj / Ukrajinski ministar spoljnih poslova Dmitro Kuleba pozvao je Rusiju da momentalno ispoštuje privremeni prekid vatre kako bi se omogućila popravka dalekovoda do nuklearne elektrane u Černobilju, jer bi, kako tvrdi, moglo da dođe do curenja radijacije ako i dalje ne bude bilo struje. Prethodno je ukrajinski državni energetski operater saopštio da su ruske snage isključile nuklearnu elektranu u Černobilju sa elektromreže.\nPeskov: Ruski stav je potpuno jasan i formulisan. DNR i LNR su nezavisne države / Portparol Kremlja Dmitrij Peskov kaže da je Rusija zainteresovana da se što pre održe nove runde pregovora sa Ukrajinom. „Ruski stav je potpuno jasan i formulisan i predočen je ukrajinskim pregovaračima. Zainteresovani smo za održavanje novih rundi čim ukrajinski pregovarači budu spremni za to“, precizirao je Peskov. Po njegovim rečima, predstojeći sastanak ministara spoljnih poslova Rusije i Ukrajine Sergeja Lavrova i Dmitrija Kulebe u Turskoj je veoma važan nastavak pregovaračkog procesa. Peskov je naglasio da su „Donjecka Narodna Republika i Luganska Narodna Republika suverene, nezavisne države“ i da Ukrajina i vlasti drugih zemalja treba to da priznaju. Portparol Kremlja je rekao i da „neprijateljsko i bahato ponašanje Zapada“ prema Rusiji čini situaciju na energetskim tržištima ozbiljnom. Ističe da Moskva mora da učini sve što odgovara njenim interesima da bi „pobedila Ameriku u ekonomskom ratu“. Prema rečima portparola ruskog predsednika, Moskva je bila i ostaje pouzdan garant globalne energetske bezbednosti. – Sputnik\nZelenski: Međunarodna zajednica će snositi odgovornost za humanitarnu katastrofu / Ukrajinski predsednik Volodimir Zelenski kaže da će međunarodna zajednica snositi odgovornost za masovnu „humanitarnu katastrofu“ ako ne odobri zonu zabrane letenja iznad te zemlje. „Rusija koristi rakete, avione i helikoptere protiv nas, protiv civila, naših gradova, naše infrastrukture. Humanitarna dužnost sveta je da reaguje“, rekao je Zelenski u video-obraćanju. Ističe da su Ukrajinci u poslednje dve nedelje pokazali da nikad neće odustati. – Reuters\nCivili i danas napuštaju grad Sumi / Civili su počeli da napuštaju severoistočni grad Sumi privatnim automobilima, prenosi Rojters pozivajući se na gradonačelnika. Humanitarni koridor je uspostavljen drugi dan zaredom, kako bi se civilima omogućilo da se sklone na sigurno. Oko 7.000 ljudi evakuisano je u utorak iz grada, prenosi Bi-Bi-Si, nakon čega je dogovoreno da rad humanitarnog koridora bude produžen. Ruska i ukrajinska strana dogovorile su prekid vatre danas od 9 do 21 po lokalnom vremenu i otvaranje novih humanitarnih koridora iz više gradova u Ukrajini, ali slični dogovori prethodnih dana nisu zaživeli u praksi zbog međusobnih optužbi dve strane da se prekid vatre ne poštuje. – BBC\nZaharova: Vojna operacija teče strogo po planu, nadamo se koraku napred na pregovorima / „Zadaci operacije ne uključuju ni okupaciju Ukrajine, ni rušenje njene državnosti, ni svrgavanje aktuelne vlasti. Ona nije usmerena protiv civilnog stanovništva“, naglasila je Zaharova. Kaže da se paralelno sa specijalnom operacijom vode i pregovori sa ukrajinskom stranom, kako bi se što pre „okončalo besmisleno krvoproliće i prekinuo otpor Oružanih snaga Ukrajine“. „Nadamo se da će na sledećim rundama pregovora biti napravljen značajniji korak napred“, kazala je Zaharova. – Sputnik\nGasprom: Isporuke gasa Evropi preko Ukrajine redovne – Uprkos ratu u Ukrajini, ruski energetski gigant „Gasprom“ saopštava da nastavlja da u redovnom režimu isporučuje gas za tranzit preko Ukrajine. Dnevna količina isporuke danas iznosi, kao što je i ugovoreno, 109,5 miliona kubnih metara gasa, rekao je portparol „Gasproma“ Segej Kuprijanov za agenciju Interfaks.\nUkrajinski vojnici iz Kfora napuštaju Kosovo i Metohiju / Ukrajinski vojnici koji služe u mirovnim snagama Kfora na Kosovu vraćaju se u Ukrajinu, nakon što je predsednik ove zemlje Volodimir Zelenski naredio povlačenje trupa iz svih mirovnih misija u svetu zbog jačanja ukrajinske vojske, objavio je Kljan Kosova. Na video-snimku koji su preneli mediji vidi se kako vozila ukrajinskog Kfora napuštaju Kosovo, ali se još ne zna koliko vojnika odlazi. Ukrajinski predsednik Zelenski naredio je u ponedeljak povlačenje ukrajinskih trupa iz svih mirovnih misija u svetu zbog jačanja ukrajinske vojske. – Kosovo onlajn\nMoskva: Brza i bolna reakcija na zapadne sankcije / Rusija je upozorila Zapad da priprema brz i širok odgovor na sankcije, koji će biti bolan. „Reakcija Rusije će biti brza, promišljena i bolna za one na koje je uperena“, rekao je direktor odeljenja za ekonomsku saradnju Ministarstva spoljnih poslova Dmitrij Biričevski, prenosi Rojters pozivajući se na agenciju RIA Novosti.\nPentagon: Nećemo poljske „migove“, šaljemo Kamalu Haris i „patriote“ / Poljska ponuda da u američku bazu Ramštajn „odmah i besplatno“ uputi sve raspoložive „migove-29“ iznenadila je zvaničnike u Vašingtonu, koji su ubrzo odbacili ideju Varšave kao „neizvodivu“. Kamala Haris dolazi u Varšavu. Sistem „patriot“ uskoro u Poljskoj. Kijev i Moskva bez komentara.\nPrekid vatre i otvaranje humanitarnih koridora u nekoliko oblasti / Zamenica premijera Ukrajine Irina Vereščuk potvrdila je otvaranje humanitarnih koridora i prekid vatre na više ruta. „Od 10 časova po lokalnom vremenu objavljuje se prekid vatre na sledećim rutama: Energodar-Zaporožje, Sumi-Poltava, Izjum-Lozova, Mariupolj-Zaporožje, Volnovaha-Pokrovsk, Vorzelj, Borodjanka, Buča, Irpenj, Gostomelj (Kijevska oblast) – Kijev“, saopštila je ukrajinska vicepremijerka. Kaže da je Ukrajina dobila od Ruske Federacije poruku o koordinaciji ruta koje su ranije predložene, o čemu je obavešten i Crveni krst. Ističe da je ukrajinska vojska pristala da se objavi prekid vatre od 10 do 22 po lokalnom vremenu. – Unian\nKijev: Eliminisano više od 12.000 ruskih vojnika / Generalštab Oružanih snaga Ukrajine tvrdi da su eliminisali više od 12.000 ruskih vojnika. Na svojoj Fejsbuk stranici, iz Generalštaba tvrde da je eliminisano više od 12.000 ruskih vojnika, 317 tenkova, 1.070 oklopnih vozila, 120 artiljerijskih sistema, 49 aviona, 81 helikopter…\nUkrajina: U vazdušnom napadu na Sumi poginule 22 osobe / U vazdušnom napadu ruskih snaga na grad Sumi ubijene su 22 osobe, među kojima je troje dece, prenosi Bi-Bi-Si. Oblasni načelnik Dmitro Živicki tvrdi da su ruske snage bombardovale stambenu četvrt na severoistoku grada tokom noći. „Tri bombe za jedno veče… bila je užasna noć“, rekao je Živicki za Bi-Bi-Si na ukrajinskom. – BBC\nMoskva: Ukrajina spremala vojnu operaciju u Donbasu u martu / Rusko Ministarstvo odbrane saopštilo je da su u posed ruske vojske dospeli dokumenti Nacionalne garde Ukrajine koji potvrđuju da je Ukrajina pripremala vojnu operaciju u Donbasu u martu. „Tokom specijalne vojne operacije, tajni dokumenti komande Nacionalne garde Ukrajine dospeli su u posed ruskih vojnika. Ovi dokumenti potvrđuju tajnu pripremu kijevskog režima za ofanzivnu operaciju u Donbasu u martu 2022“, rekao je portparol Ministarstva Igor Konašenkov na konferenciji za novinare. Prema njegovim rečima, reč je o tajnom naređenju komandanta Nacionalne garde Ukrajine general-pukovnika Mikole Balana od 22. januara ove godine, prenose ruski mediji. Konašenkov tvrdi da su Ukrajinci planirali da završe pripreme za ofanzivu u Donbasu 28. februara, ali da je ruska specijalna operacija osujetila ove planove. – RIA Novosti\nMoskva: Zaporoška nuklearna elektrana pod kontrolom Ruske garde / Zaporoška nuklearna elektrana nalazi u potpunosti pod kontrolom Ruske garde, a svi zaposleni u stanici radi normalno. Pripadnici nacionalne garde Ukrajine koji su čuvali objekat predali su se i bili su pušteni kući, saopštio je novinarima predstavnik Ruske garde, prenosi – Sputnjik.\nLavrov putuje u Tursku na sastanak sa Kulebom / Šef diplomatije Rusije Sergej Lavrov putuje u Tursku gde će se u četvrtak sastati sa ukrajinskim kolegom Dmitrijem Kulebom, prenose ruski mediji. Turska se nada da će tokom sastanka ministara spoljnih poslova Rusije i Ukrajine Sergeja, koji će biti održan 10. marta u Antaliji, strane uspeti da postignu napredak, rekao je Sputnjiku zamenik ministra energetike Turske Alparslan Bajraktar. „Ministri spoljnih poslova Lavrov i Kuleba sastaće se u četvrtak u Antaliji. Ja ću takođe biti tamo. Nadam se da će na njihovim mirovnim pregovorima uspeti da postignu određeni napredak“, rekao je Bajraktar. – Sputnik\nUspešna evakuacija iz Sumija, produžen rad koridora / Obe faze evakuacije civila iz grada Sumija na severoistoku Ukrajine uspešno su okončane, saopštio je Kijev. Zamenik šefa kancelarije ukrajinskog predsednika Kirilo Timošenko kaže da je oko 5.000 ljudi i 1.000 vozila već na bezbednom. Na svom Telegramu je postavio video-snimak ljudi koji tokom noći pristižu na železničku stanicu. Rad koridora za evakuaciju Sumi-Poltava biće produžen, najavio je načelnik uprave Sumke oblasti Dmitrij Živicki. „Pregovaračka grupa je radila celu noć i danas od 9 do 21 po lokalnom vremenu biće nastavljen rad koridora za evakuacijuod Sumija do Poltave“, navedeno je u poruci na Telegramu. Živicki je napomenuo da je moguće putovati duž koridora sopstvenim prevozom, a da će se tokom dana 22 autobusa iz Poltave, koji su dan ranije napustili grad u okviru prve evakuacione kolone, vratiti u Sumi. Evakuacije iz Sumija, koji je danima bio raketiran, sprovedene su nakon što su se ruski i ukrajinski zvaničnici saglasili da uspostave „humanitarne koridore“ za civile. Izvršena su dva talasa evakuacije civilnog stanovništva. – Unian, BBC\nUnian: Rusija hoće da uključi vojsku iz Pridnjestrovlja u borbe u Ukrajini / Rusija je hoće da uključi vojsku iz Pridnjestrovlja u borbe u Ukrajini, navodi Generalštab Oružanih snaga Ukrajine. Napominje se da je počeo četrnaesti dan herojskog suprotstavljanja ukrajinskog naroda ruskoj vojnoj invaziji, navodi Unian. Odbrambene snage nastavljaju da sprovode operacije u okviru određenih operativnih zona. – Unian\nIzbeglica iz Ukrajine nastavljaju da pristižu u Poljsku, Mađarsku, Rumuniju i druge evropske zemlje dok se iz gradova koje je okružila ruska vojska organizuju humanitarni koridori kako bi civili mogli da izađu.\nOperacija ruske vojske se i dalje nastavlja, saopštavaju vojni izvori.\nPoljska je izrazila spremnost da ustupi avione „mig-29“ američkoj vojsci koje su tražili za Ukrajince u zamenu za avione F-16.\nSAD su donele odluku o potpunoj zabrani uvoza ruske nafte i gasa dok je iz Londona najavljeno da će to učiniti do kraja godine.\nViše kompanija poput „Starbaksa“, „Mekdonaldsa“, „Pepsija“, „Koka-Kole“ i drugih najavili su da prekidaju sa radom na ruskom tržištu.\n20/04/2022 20/04/2022 pre 2 meseca oruzjeonline\t0\n20/03/2022 20/03/2022 pre 3 meseca Dragi Ivić\t0\nBarrett M82 u Ukrajini\n30/04/2022 30/04/2022 pre 2 meseca oruzjeonline\t0


Na Merdaru zaplenjen ručni frižider sa preko 63.000 funti - Dnevnik Juga\nPočetna / DRUŠTVO / Na Merdaru zaplenjen ručni frižider sa preko 63.000 funti\nDnevnik Juga 14/04/2020\tDRUŠTVO, Vranje Ostavi komentar\nDa krijumčari koriste svaku mogućnost za zloupotrebe i tokom vanrednog stanja pokazuje i slučaj otkriven 13. aprila 2020. godine na kontrolnom punktu Merdare, kada je u kamionskoj kabini pronađen ručni frižider sa preko 63.000 funti.\nU pokušaju krijumčarenja deviza sprečen je 50-godišnji državljanin Austrije albanskog porekla, vozač kamiona slovenačke registracije, koji je iz Češke, natovaren polovnom obućom i traktorom sa priključcima krenuo put Albanije.\nUpitan da li ima nešto što treba prijaviti carinicima, vozač je odgovorio je da nema ništa osim robe koja je već prijavljena po tranzitnom dokumentu. Međutim, kontrolom kabine kamiona ispod vozačkog kreveta, zakamuflirani hranom i flašama soka, pronađeni su ručni frižider i putna torba sa četiri kese napunjene svežnjevima novca.\nPodsećamo da je radi redovnog snabdevanja čitavog regiona u ovim teškim okolnostima naša zemlja već učinila sve da se omogući lakši i brži tranzit kamiona preko naše teritorije, a od juče je počela i primena sistema tzv. „zelanih koridora“, u okviru CEFTA regiona.\nUbrzane procedure na određenim prelazima koji su neprekidno otvoreni za transport robe, svakako ne znače da carinici neće sprovoditi kontrole, kadgod se pojavi sumnja da su one neophodne, kako bi svi oni koji imaju nameru da profitiraju u okolnostima vanrednog stanja u tome bili sprečeni.\nPrethodni Za Uskrs policijski čas od petka u 17 do utorka u 5 sati ujutru ?\nSledeći EPIDEMIJA NA JUGU: Vlada Srbije formirala Štab za upravljanje krizom u Nišavskom i Topličkom okrugu


Istraživanje pokazalo da u St. Louisu živi 50.000 osoba porijeklom iz BiH - mojusk.ba\nPosljednje istraživanje u SAD-u pokazalo je da u gradu St. Louisu živi 50.000 osoba porijeklom iz BiH, istakla je direktorica Internacionalnog instituta u St. Louisu Anna Crosslin.\nOvaj institut je u periodu od 1993. do 2001. godine pomogao da se u St. Loisu smjesti 7.000 izbjeglica iz BiH.\n“Nema sumnje da je dolazak ljudi iz BiH značio mnogo za ovaj grad koji je u tom periodu bilježio pad broja stanovnika. Izbjeglice iz BiH su doprinijele i boljem ekonomsko razvoju pojedinih gradskih sredina”, rekla je Crosslin.\nAnalize su pokazale da su migranti u SAD-u koji su zarađivali više od 83.000 dolara godišnje osnovali veliki broj kompanija.\n“Građani porijeklom iz BiH značajno doprinose zajednici, plaćaju porez, a u proteklom su periodu bili zaslužni za otvaranje velikog broja radnih mjesta”, rekla je Crosslin.


Vud: Misija u Avganistanu ne može da se završi za 18 meseci\n„Da li će vremenski rok za povlaćenje američkih snaga iz Avganistana biti presudan faktor u formulisanju dalje američke strategije prema tom regionu?“ Kolega Branko Mikašinović postavio je to pitanje saradniku Nemačkog Maršalovog fonda u Sjedinjenim Državama, Džozefu Vudu.\nVud: “Pre svega, niko nema bilo kakvih iluzija da se avganistanska misija može završiti za 18 meseci. Predsednik se nada da će stvoriti dovoljno bezbednu situaciju u toj zemlji da bi otpočeo održiv prenos vlasti na avganistanske institucije. Za to će biti potrebni - prvo, vojni uspesi, koji bi ulili poverenje stanovništvu da postoji budućnost bez Talibana, i – drugo, političke reforme. Medjutim, krajnji rok za povlačenje američkih snaga imaće dvostruki – i pozitivan i negativan uticaj. Pozitivan aspekt je u tome što se svima, uključujući neprijateljima, stavlja do znanja da adminstracija namerava da ozbiljno i odlučno deluje po tom pitanju; da to nije beskrajan konflikt i da sama avganistanska vlada mora da shvati hitnost i ozbiljnost situacije. Na unutrašnjem planu, taj potez stavlja do znanja Obaminoj političkoj bazi, čiji se mnogi članovi protive ratu u Avganistanu, da to neće biti rat sličan vijetnamskom i otegnuti se beskonačno. Na spoljnom planu, saveznicima da do znanja da će Amerikanci privesti taj konflikt kraju. Medjutim, Taliban bi takodje mogao da shvati da SAD neće tolerisati neograničene ljudske i finansijske žrtve i da će, ako pokaže dovoljno strpljenja - vreme i uspeh biti na njegovoj strani. Dakle, narednih 18 meseci mogli bi da donesu krupne odluke.”\nGlas Amerike: Neki analitičari tvrde da su problemi u Avganistanu delom posledica situacije u Pakistanu?\nVud: “Za mene je teško da razdvojim situaciju u Avganistanu i Pakistanu. U severnom pograničnom delu Pakistana ne postoji državna uprava ili vladavina zakona i zbog takvih okolnosti dotični regioni u obe zemlje imaju dosta sličnosti, naime - avganistanska i pakistanska vlada nemaju punu kontrolu nad njima. Medjutim, pošto su problemi Avganistana i njegova istorija različiti od onih u Pakistanu, SAD moraju da definišu jedan program za Avganistan, a drugi za Pakistan, ali da istovremeno uoče da na obe strane granice postoje ljudi koji bi želeli da mi uspemo, ali i drugi koji priželjkuju naš poraz.”\nGlas Amerike: Da li će američka javnost tolerisati dug vojni angažman u Avganistanu i ako ne, kakvu strategiju očekujete od predsednika Obame?\nVud: “Od kraja drugog svetskog rata, američki narod je pokazao da je spreman za dugoročne vojne angažmane, što se vidi na primerima Koreje, kao i Evrope. Ono što Amerikanci neće tolerisati je osećaj da se ne postiže uspeh, a gube se ljudi i sredstva. Amerikanci će shvatiti potrebu dugoročnog angažovanja u Avganistanu, kao žarištu medjunarodnog terorizma, ali će administracija morati da pokaže da su njena nastojanja svrsishodna i da daju rezultate."


Kartikejan možda u NASCARU - Auto Moto, F1\nKartikejan možda u NASCARU\nAleksandar Milosavljević 28.01.2013., 19:00\nNarain Kartikejan veruje da iskustvo koje je stekao na ovalnim stazama, takmičeći se u šampionatu NASCAR kamiona, može mnogo da mu pomogne ako uspe da se ubaci u neki od IndyCar timova.\n36. godišnji vozač iz Indije, se nada da bi mogao da vozi u tom šampionatu ukoliko ne uspe da se ubaci na jedno od tri preostala mesta u F1. Preliminarno je obavio razgovore sa nekoliko timova, uključujući Chip Ganassi Racing i Andretti Autosport, ali još uvek nije uspeo da realizuje ni jedan ugovor, jer se od njega traži da pronađe i nkog sponzora sa sobom.\nOn se ranije takmičio u NASCAR šampionatu kamiona u 2010. godini i najbolji rezultat koji je postigao, bilo je jedanaesto mesto na Teksaškoj stazi od ukupno devet trka na koliko je učestvovao.\n„Postoji prilična razlika između NASCAR i IndyCar šampionata, ali iskustvo koje sam stekao na ovalnim stazama koje ja imam bi moglo samo da pomogne.“ Izjavio je Kartikejan. „Imam ja tu mnogo što šta da naučim, ali ipak imam neke prednosti u odnosu na potpune rukije.“\nKartikejan će verovatno morati da se odjavi iz F1 šampionata ako se nekim čudom ne desi da neko kupi propali HRT tim, ali je to malo verovatno, ili ako ne uspe da uđe na jedno od tri trenutno upražnjena mesta u timovima. On je takođe ohrabren rezultatima koje je ostvario Rubens Barikelo prošle godine u IndyCar seriji. Posle stidiljivog starta, Barikelo je lepo napredovao sa svojim KV Racing Technology timom i probio se u prve redove…\nPrethodna vest Ledžendsi jure NBA legendu\nSledeća vest Božić: „Prava odluka“\nLedžendsi jure NBA legendu\nBožić: „Prava odluka“


PRIVREDNICI IZ KRAGUJEVCA U PROSTORIJAMA REGIONALNE AGENCIJE POTPISALI PRVE UGOVORE ZA ODRŽAVANJE LIKVIDNOSTI - Glas Šumadije\nNaslovna > Društvo > PRIVREDNICI IZ KRAGUJEVCA U PROSTORIJAMA REGIONALNE AGENCIJE POTPISALI PRVE UGOVORE ZA ODRŽAVANJE LIKVIDNOSTI\nPRIVREDNICI IZ KRAGUJEVCA U PROSTORIJAMA REGIONALNE AGENCIJE POTPISALI PRVE UGOVORE ZA ODRŽAVANJE LIKVIDNOSTI\n23/05/2020 23/05/2020 632Ostavi komentar na PRIVREDNICI IZ KRAGUJEVCA U PROSTORIJAMA REGIONALNE AGENCIJE POTPISALI PRVE UGOVORE ZA ODRŽAVANJE LIKVIDNOSTI\nVlada Republike Srbije je tokom vanrednog stanja usvojila Program finansijske podrške privrednim subjektima za održavanje likvidnosti i obrtna sredstva u otežanim ekonomskim uslovima izazvanim pandemijom COVID – 19.\nOsnovni ciljevi Programa su da se u uslovima otežanog poslovanja izazvanog pandemijom virusa COVID – 19 obezbedi podrška privrednim subjektima za nabavku obrtnih sredstava, kao i za održavanje tekuće likvidnosti u cilju redovnog izmirivanja obaveza prema poslovnim partnerima, zaposlenima i državi.\nZa relizaciju Programa izdvojeno je 24.000.000.000 dinara.\nMinimalni iznos kredita je 200.000,00 dinara za preduzetnike, odnosno 1.000.000,00 dinara za privredna društva, a maksimalan iznos koji privredni subjekti mogu da dobiju je 120.000.000,00 dinara. Rok otplate kredita je do 36 meseci, koji uključuje grejs period od 12 meseci, dok je kamatna stopa 1% na godišnjem nivou.\nRealizacija Programa vrši se od 13. aprila 2020. godine preko Fonda za razvoj Republike Srbije, kada su već prvi privrednici predali svoje zahteve.\nUkupna vrednost do sada odobrenih kredita je nešto preko 2,3 milijarde dinara, a ukupna vrednost zahteva koje su privrednici poslali Fondu je skoro 15 milijardi dinara.\nDa bi svi koji apliciraju za novac kod Fonda za razvoj dobili sredstva, neophodno je da sva dokumentacija bude u skladu sa propozicijama koje je Fond propisao. Privrednici moraju da obezbede ispravnu dokumentaciju, koja dokazuje da ispunjavaju potrebne uslove i imaju neophodna sredstva obezbeđenja.\nRegionalna agencija, pored davanja instrukcija i potrebnih informacija zainteresovanim korisnicima, je uključena i u kontrolu ispravnosti velikog broja zahteva koji stiže u Fond za razvoj.\nRegionalna agencija je tokom jučerašnjeg dana organizovala potpisivanje ugovora za privrednike iz Kragujevca, kojima su odobrena sredstva.\nPotpisivanje ugovora se zakazuje u odvojenim terminima za ograničeni broj klijenata, kako bi se ispoštovale sve procedure, mere i preporuke koje se tiču poštovanja bezbednosti, propisane od strane Vlade Republike Srbije.\nTagovi: Kragujevac Nenad Popović Program za likvidnost Regionalna agencija za ekonomski razvoj Šumadije i Pomoravlja\nDOBAR, LOŠ, ZAO I PAVLE GRBOVIĆ


Zahtjev da Bošnjaci u Srbiji i Crnoj Gori imaju isti status kao Srbi u BiH – Minber\nožu. 22, 2012 at 10:09 am\nZahtjev da Bošnjaci u Srbiji i Crnoj Gori imaju isti status kao Srbi u BiH\nPredstavnici srodnih bošnjačkih institucija Srbije, BiH i Crne Gore potpisaće 24. marta u Novom Pazaru deklaraciju o položaju i pravima Bošnjaka u tim državama u kojoj će zatražiti da Bošnjaci u Srbiji i Crnoj Gori imaju isti status kao Srbi u BiH, saopštilo je Bošnjačko nacionalno vijeće /BNV/ u tehničkom mandatu.\nU nacrtu deklaracije navodi de da strane potpisnice podržavaju integritet i suverenitet Srbije, Crne Gore i BiH.\nDodaje se da strane osuđuju, kako se navodi, agresiju i zločin genocida nad bošnjačkim narodom u BiH i na tim osnovama “uređenje i izgradnju posebnog paradržavnog entiteta u njoj”, zalažući se za princip reciprociteta položaja i prava Bošnjaka u Srbiji i Crnoj Gori u odnosu na položaj i prava Srba u BiH.\nDeklaraciju će 24. marta, nakon zajedničke sjednice u Novom Pazaru, potpisati predstavnici Vijeća Kongresa bošnjačkih intelektualaca iz Sarajeva, Bošnjačkog savjeta u Crnoj Gori i Bošnjačkog nacionalnog vijeća u Srbiji.\nKako se navodi u nacrtu deklaracije, Bošnjaci su sa svojim nacionalnim identitetom autohton, starosjedelački narod na području Srbije i Crne Gore i dio bošnjačkog nacionalnog korpusa sa Bošnjacima BiH.\nKako je najavljeno iz sjedišta BNV u Novom Pazaru, predstavnici tri bošnjačke institucije pozvaće sve legitimne predstavnike bošnjačkog naroda u institucijama sistema u tri države na postizanje bošnjačkog nacionalnog konsenzusa i zajedništva u pitanjima i oblastima od zajedničkog interesa.\nOvom deklaracijom, kako se navodi, potpisnici dokumenta “izražavaju i snažno protivljenje pokušajima klerikalizacije Bošnjaka na Balkanu”.\nBan Ki Mun: Jedino rješenje krize u Siriji je prekid vatre


MOGUĆA INFEKCIJA DVA VIRUSA ISTOVREMENO “Vakcinacija protiv sezonskog gripa najefikasija od svih preventivnih mera” – OnlineVesti\nMOGUĆA INFEKCIJA DVA VIRUSA ISTOVREMENO “Vakcinacija protiv sezonskog gripa najefikasija od svih preventivnih mera”\nby admin September 27, 2020, 10:23 am 1k Views\nEpidemiolog Jela Aćimović izjavila je da će PCR testiranje biti osnovna dijagnostička metoda koja će potvrđivati da li pacijent ima virus korona ili je obolio od sezonskog gripa, budući da je moguća istovremena infekcija i da su brojni simptomi slični.\n– Kada govorimo o kliničkoj slici, tačno je da brojni simptomi mogu da se jave i kod gripa i kod Covid-19 kao što su povišena temperatura, groznica, kašalj, malaksalost, bolovi u mišićima i slično. Međutim, neki od simptoma su više karakteristični za jednu, a drugi za drugu bolest – rekla je Aćimovićeva u intervjuu Srni.\nKao primer je navela kratak dah i gubitak osjećaja mirisa i ukusa, što je veoma karakteristično za virus korona, te se osoba sa tim simptomima smatra i verovatnim slučajem.\n– Postoje razlike i u nalazima koji se rade, uključujući nalaze iz krvi, snimak pluća, tako da osobe sa Covid-19 i upalom pluća imaju karakterističan nalaz na snimku pluća, koji jasno može upućivati na pravu dijagnozu. I epidemiološki faktori će olakšavati da dođemo do prave dijagnoze, na primer, ako je neko bio u kontaktu sa osobom pozitivnom na Covid-19 – dodala je Aćimovićeva.\nOna je napomenula da će u predstojećoj sezoni gripa i drugih respiratornih infekcija poseban izazov biti diferenciranje između različitih bolesti, odnosno različitih uzročnika.\n– Ako neko ima Covid-19, čak i kada se radi o simptomima koji prođu za dan ili dva, ta osoba je potencijalno zarazna tokom dve sedmice od početka simptoma i za to vrijeme mora da ostane u izolaciji. Osoba koja ima grip je zarazna pet do sedam dana i može ranije da se vrati na posao, u školu, odnosno uobičajenom životu – pojasnila je Aćimovićeva.\nOna očekuje da će mere koje se provode radi smanjenja širenja Covid-19 pomoći i da se smanje druge respiratorne infekcije ove sezone, uključujući i sezonski grip, ali je istakla da je vakcinacija najefikasnija.\n– Vakcinacija protiv gripa se preporučuje svim osobama koje žele da smanje rizik obolevanja, a posebno je značajno preporučiti je hroničnim bolesnicima, starijim osobama, osobama koje su profesionalno ili privatno u kontaktu s osobama koje pripadaju rizičnim grupama, te lako mogu preneti infekciju i drugima – navela je Aćimovićeva.\nPrema njenim rečima, vakcinu protiv sezonskog gripa treba da iskoristi što veći procenat stanovništva, da se zaštite osetljive osobe i one kod kojih je veća verovatnoća da se može razviti teži oblik, kao što su stariji i osobe sa hroničnim bolestima.\nPreporuka za testiranje na virus korona se donosi, kako je navela Aćimovićeva, na osnovu toga da li simptomi odgovaraju takozvanoj definiciji slučaja koju predlaže Institut za javno zdravstvo, a ona propisuje da se, kada se sumnja da je neko zaražen, radi laboratorijski test da se ta sumnja potvrdi ili odbaci.\nJela Aćimović epidemiolog\nOna je naglasila da se tako radi od početka epidemije s tim da je definicija slučaja u više navrata promenjena da bi prepoznala što veći procenat sumnjivih slučajeva, pa će na takav način da se donosi odluka i o testiranju u vreme sezone gripa.\nOna je istakla da je zbog epidemije virusa korona značaj vakcinacije protiv sezonskog gripa veći nego inače, jer u situaciji kada je zdravstveni sistem već opterećen postoji mogućnost da bude pogubno opterećenje koje može predstavljati sezonski grip.\nU slučaju infekcije, Aćimovićeva je istakla da je neophodno ostati kod kuće, javiti se nadležnom lekaru da bi se dobile preporuke za lečenje, kao i da bi se definisalo o kojoj bolesti je reč i šta preduzeti.\nOna je dodala i da su izbegavanje okupljanja, zatvorenih, slabo provetrenih prostora u kojima je mnogo ljudi, poštovanje distance, nošenje maski u zatvorenom prostoru i na mestima gde se ne može održati distanca, ključne mere kojima se građani mogu zaštiti od infekcije virusom korona, ali i sezonskog gripa i drugih respiratornih bolesti.


Direktori velikih kompanija u regionu otkrili najveće probleme s kojima se suočavaju – Bankar.me\nDecember 5, 2019 BIZNIS, REGION, SVE VIJESTI Leave a comment\n“U Makedoniji još nije završena privatizacija poljoprivrednog zemljišta, a to znači da se ne može investirati. Mi danas imamo menadžere, ali nemamo agronome, tražimo ih čak u Južnoj Africi pošto se niko ne javlja za oglas čak ni za platu od 3.000 eura. Brojao sam na putovanjima, u svakom avionu 30 do 40 mladih ode da se nikad ne vrate”, rekao je Janevski, prenosi Blic.\nGeneralni direktor Metalac grupe Aleksandar Marković rekao je da se ta firma trudi da zadrži zaposlene, pa i kroz to što svake godine podijele 100.000 eura zaposlenima koji dobiju djecu.\n“Trebalo bi napraviti analizu ko su ljudi koji traže posao po dvije godine i ne mogu da ga nađu jer mi imamo problem da nađemo operatera za CNC mašinu, zavarivača… Kad bismo dobili posao da nam treba nekoliko hiljada zavarivača, ne bismo mogli da ga prihvatimo”, istakao je Marković.\nDejan Turk, CEO Vip mobile i A1 Slovenija naveo je da je ta kompanija privukla dosta radne snage u posljednje vreme, ali da je tu “druga vrsta problema”.\n“Ako je plata preko 4.000 eura porez je i 60 70 odsto, tako da mnogi traže priliku u drugim zemljama Evropske unije”, rekao je Turk, navodi Blic.\nPOJMOVIposao u regionu zemlje regiona zemlje zapadnog Balkana\nPrevious Zašto bi bilo idealno da sami finansirate svoj biznis\nSljedeći Više od 75.000 bankara širom svijeta ostaje bez posla


Tužba za zločine nad Srbima na Kosovu\nPorodice stradalih na Kosovu najavile tužbu\nVesti Autor:Tanjug05. apr. 201515:26 > 15:29\nUdruženje porodica kidnapovanih i ubijenih na Kosovu i Metohiji saopštilo je da priprema tužbu protiv Albanaca koji su počinili zločine nad Srbima, Romima, Gorancima, Muslimanima i lojalnim Albancima.\nTužba će obuhvatiti zločine iz 1998. i 1999. godine, kao i za zločine otmica, ubistava, pogroma koji su se desili po dolasku snaga NATO-a, KFOR-a i UNMIK-a 1999, 2000, 2004. i 2006. godine.\nTužbe će biti podnete Specijalnom sudu u Beogradu, Amnesti internešenelu i Evropskom sudu za ljudska prava u Strazburu.\nKako se tvrdi u saopštenju, porodice žrtava imaju čvrste dokaze o zločinima koje su počinili „predratni, ratni, posleratni zločinci, vođe terorističke UčK, a danas su na rukovodećim mestima u svojim partijama i kosovskom parlamentu na Kosovu i Metohiji“.\n„Nikada nećemo dozvoliti da albanski zločinci kao sto su Tači, Haradinaj, Ljimaj prođu nekažnjeno. Zato tražimo od Vlade Srbije i Tužilastva za ratne zločine da podrži tužbu porodica žrtava, jer Haški tribunal, kao i Euleksov sud, ignoriše srpske žrtve“, navedeno je u saopštenju.


LOGOPED - KRUŠEVAC - Pedijatrija ''Primum vivere'', Dr Dragana Stamatović, Kruševac\nTo je u najužem smislu reči, razvoj i rehabilitacija glasa, govora i jezika kod dece i odraslih.\nDeca u riziku za ispoljavanje zastoja u govornoj oblasti su deca sa nižom ocenom na porodjaju (apgar-skor), hemoragijama u centralnom nervnom sistemu, preležanim meningitisom u ranom uzrastu, operisanim kraniostenozama, rascepima govornih organa, čestim upalama ušiju, operisanim tumorima mozga itd.\nkada dete ne progovori do druge godine ili se iz nekog razloga prekinuo razvoj govora.\nu slucajevima kada do četvrte a najkasnije do pete godine dete nije razvilo sve glasove (glas ''R'' se toleriše do pete);\nkada deca kasnije prohodaju, hipotona su ili hipertona i zbog toga ne mogu da razviju određene glasove zbog slabe motorike, a kasnije imaju problema u grafomotorici (pisanju) zbog loše fine motorike.\nu slučajevima kada dete pokazuje nezainteresovanost za okolinu, ne zadržava pogled na licu sagovornika, nema interakciju sa okruženjem,zadovoljava se sopstvenom igrom i preokupirano je samo sobom. Igra je stereotipna i uglavnom uživa u slaganju i rasturanju stvari. Ne dozvoljava uplitanje okoline u njegove aktivnosti, kao ni stimulaciju, burno reaguje;\nkada dete sa pet godina nema koncentraciju, ima lošu pažnju, pamćenje koje nije odgovarajuće uzrastu, nema prostornu i vremensku orjentaciju, slabo je zainteresovano za crtanje, ima mali fond reči i ne zna da organizuje rečenicu;\nkada dete sa šest godina ima slab fond reči, ne zna da ispriča priču u sledu po slikama, ne zna redne brojeve, nema analizu i sintezu reči, slabije pamti i ima rasutu pažnju;\nako dete ima poteškoće u učenju kao rezultat navedenih razvojnih nezrelosti.


Roboti stižu u preduzeća u RS - Akta.ba\n21.12.2018. 09:10 / Izvor: Nezavisne novine\nTako, na primjer, u preduzeću "Metalac MBM" iz Dervente, koje proizvodi opremu za građevinarstvo, uveliko rade na procesu robotizacije i jedni su od prvih koji su krenuli u ovom smjeru.\n"Prvi smo u našoj regiji koji imamo robote za zavarivanje, a i sljedeći naši potezi koje smo planirali ići će u tom smjeru", kaže Slobodan Golub, direktor i vlasnik firme.\n"Započeli smo i novu proizvodnu halu od 2.600 kvadrata koju planiramo završiti u martu, a u nju, jasno je, mora doći savremena oprema", kaže on.\n"Konkurentnost se može postići samo kvalitetnom opremom i sada nije iznenađenje kad se u domaćim preduzećima pojavi robot, što je prije deset godina bilo iluzorno", kaže on.\n"Kada odemo i vidimo šta se radi u Evropi, vratimo se sa žalom u naša preduzeća. Znanje je dominantno i dovedeno do visokog nivoa i to je ono što našim firmama treba u narednom periodu, a sigurno je da će se osavremeniti novom opremom", kazao je Ćorić.\nSa druge strane, u kompaniji "Vendom" iz Laktaša konkurentnost jačaju uvođenjem standarda. Tako su uz pomoć i u saradnji sa Komorom uveli standard EN 10090, a u sklopu njega i EN 3834, a koji su vezani za zavarivanje.\n"Naš najveći problem je odliv radne snage. Sve plate smo doveli na neki nivo koji se približava evropskom, ali zbog toga smo sve manje konkurentni na tržištu. Zaustavljanje odlaska radne snage van ove zemlje bi nas moglo osnažiti", kaže Sandra Đukanović, direktor preduzeća koje takođe izveze sve što proizvede.\nU Privrednoj komori Republike Srpske juče su predstavljeni rezultati projekta "Jačanje izvoznih kapaciteta malih i srednjih preduzeća metalskog sektora", koji se finansira kroz "EU Prolocal".\nLug 363 74400 Derventa


U autorskom tekstu “Vlade treba da shvate da su Romi prednost za naša društva” Jovanović je ocenio da je položaj Roma na Zapadnom Balkanu užasan. Romi imaju dvostruko veće šanse da budu nezaposleni nego većinsko stanovništvo, 10% romske populacije u Severnoj Makedoniji i polovina u Albaniji živi bez vode u kući, a u trećini romskih domaćinstava na Zapadnom Balkanu bar jedna osoba odlazi u krevet gladna, navodi se.\nJovanović navodi da ulazak u EU za Mađarsku, čini se, nije bio podsticaj da brine o vlastitim građanima Romima. Desničarska stranka Jobik obećala je da će rešiti “cigansko pitanje” kroz “radikalnu isključenost”. Sličnu retoriku ponovili su bivši bugarski potpredsednik vlade Valeri Simeonov, koji je Rome nazvao “arogantnim, drskim i divljim ljudima” i češki predsednik Miloš Zeman koji je tvrdio da 90% građana koje on naziva “neprilagodljivim” čine Romi.\nRomi su najbrže rastuća etnička grupa na Zapadnom Balkanu, često tečno govore jezik većinskog stanovništva kao i svoj, a ako žive na područjima koja su naseljena drugom manjinom – na primer, Albancima u Severnoj Makedoniji ili Mađarima u Srbiji – često govore i taj, treći jezik, navodi se u tekstu. Neki od njih, koji su prisilno vraćeni iz zapadnoevropskih zemalja, govore i jezike tih zemalja, dodaje se.


Čuvanje paorske robe po španskom modelu dobro bi nam došlo - AgroSmart\nNe čudi što u ovoj zemlji funkcionišu i neke od najvećih evropskih kooperacija poljoprivrednika i najveći proizvođači silosa. Princip je jednostavan – veliki poljoprivrednici imaju na svojim imanjima vlastite silose, a oni manje napredni robu predaju u skladišta koja pripadaju zadrugama čiji su članovi. Kako su u zadrugama jasno definisani vlasnički i svi drugi odnosi, svaki član – poljoprivredni proizvođač, unapred zna koliko će ga koštati troškovi lagerovanja robe, koji deo zadružnog kolača mu pripada kada se roba proda, koliko treba da da u zajedničku kasu kako bi se dalje investiralo u skladišne i druge kapacitete…\n-“Silos Kordoba” je zapravo međunarodna firma koja izvozi i radi na četiri kontinenta. Poizvodimo silose različitih kapaciteta – od manjih, do 35 metara u prečniku, do većih – kapaciteta 25 tona. Međutim, “Silos Kordoba” ne proizvodi samo silose i opremu, već nudi i uslugu „ključ u ruke“, odnosno za klijenta realizuje celokupan projekat. Kapaciteti su različiti – od onih koji iznesu 40 tona na sat do većih, od 800 tona na sat – rekao menadžer u kompaniji Pedro Flores Palomares novinarima iz Srbije koji su nedavno u organizaciji Ambasade Španije u Beogradu, posetili ovu zemlju i, između ostalog, i ovu kompaniju.


Još 60 novih preletača otišlo u LDP - Televizija Leskovac\nLeskovac – „Vreme je pokazalo da je program LDP-a jedini koji je bio realan i davao objektivna rešenja za probleme u kojima se nalazilo naše društvo“ rekao je član predsedništva LDP-a za Jablanički okrug Nebojša Cakić na današnjoj konferenciji za novinare.\nOn je ovom prilikom saopštio da su doskorašnji predsednik Opštinskog odobra Socijal demokratske partije u Bojniku, Jovica Nikolić sa 60 članova i bivši predsednik Inicjativnog odbora Zajedno za Srbiju iz Vlasotinca, Stanko Mladenović pristupili LDP-u, rečeno je na konferenciji za novinare.\n„Želimo da idemo korak dalje, da preuzmemo odgovornost jer smatramo da ljudi koji vode Liberalno demokratsku partiju imaju najveće kapacitete da vode Srbiju u procesu pridruživanja prema Evropskoj uniji i u procesu implemantacije evropskih vrednosti u našem društvu“ istakao je Nebojša Cakić.\n„Odlučili smo da naše političko delovanje nastavimo kroz LDP jer smo naišli na potpuno razumevanje“ rekao je Jovica Nikolić.\n„Ideja Liberalno demokratske partije je široko prihvaćena među mladima u Bojniku, koji u ovom mestu nemaju nikakvu perspektivu, jer sadašnja vlast u ovoj opštini ne nudi nikakav izlaz i rešenje“ rekao je Jovica Nikolić i dodao da se nada da će svojim delovanjem kroz LDP moći da sprovede sve ono što je zamišljeno na lokalnom nivou i da će vreme potvrditi da li su odluke koje su donešene bile ispravne.\nTags: Bojnik, LDP, Leskovac, Vlasotince\nMesnim zajednicama istekao rok, a polovina Saveta nije konstituisano


Javne nabavke zapele u parlamentu BiH – Источно / Istočno\nBANJALUKA, SARAJEVO – Iako je novi zakon o javnim nabavkama u parlamentarnu skupštinu ušao optimistično, postoje ozbiljne naznake da su u toku političke opstrukcije da se spriječi usvajanje ovog dokumenta.\nNaime, kako nam je rečeno, sve političke stranke su iskazale spremnost da se zakon usvoji, a kad je ušao u parlamentarnu proceduru u prvom čitanju, u Predstavničkom domu je prošao bez ikakvih problema. Međutim, nakon što je završena komisijska faza te usvojeni amandmani, zakon je „zaglavio“ u drugom čitanju, a kako nezvanično saznajemo, postoje aktivni pokušaji da se spriječi da zakon konačno bude i usvojen. Osim toga, kako nam je naglašeno, zastoj je došao i u Domu naroda BiH, i to u prvom čitanju, bez naznaka kada bi ovaj proces mogao biti završen.\n„Ima dovoljno vremena da zakon bude usvojen do juna, ako bude bilo dobre volje. Time bismo ispunili jedan od 14 prioriteta iz Mišljenja Evropske komisije i doveli se u situaciju da prije dobijemo pozitivno mišljenje na kandidaturu. Nažalost, čini se da za tako nešto ne postoji apetit“, rekao nam je naš sagovornik.\nU Kancelariji EU u BiH za „Nezavisne“ kažu da očekuju hitno usvajanje predloženih izmjena i dopuna Zakona o javnim nabavkama s ciljem, kako su istakli, daljeg usklađivanja bh. zakonodavstva u oblasti javnih nabavki sa Direktivama EU o javnim nabavkama iz 2014. godine.\n„EU nastavlja da podržava Agenciju za javne nabavke BiH i druge sudionike u ovoj oblasti kako bi se osiguralo dalje postepeno usklađivanje sa pravnom stečevinom EU u okviru procesa pristupanja. Takođe podsjećamo na važnost poštivanja odredaba iz Sporazuma o stabilizaciji i pridruživanju između EU i BiH koje se tiču preferencijalnog tretmana domaćih ponuđača“, rečeno nam je u ovoj kancelariji.\nPodsjećanja radi, „Nezavisne“ su prije pola godine pisale da BiH neće biti u mogućnosti da primi sredstva iz devet milijardi evra grantova za infrastrukturne projekte ako zakon o javnim nabavkama ne bude usklađen s evropskim standardima. Evropska unija je zabrinuta da bi postojala opasnost da bi pojedina preduzeća bliska političkim strukturama u BiH onemogućila preduzećima iz BiH i EU koja nemaju političku podršku da se pošteno takmiče za dobijanje ugovora.\nU Agenciji za javne nabavke BiH su uvjereni da će, ako ovaj zakon bude usvojen, on biti usklađen s evropskim standardima i normama.\n„Ovim zakonom se uvode antikorupcijske odredbe, organizacijske novine u sistemu javnih nabavki BiH, daje legislativni okvir za dalji razvoj elektronskih javnih nabavki, uvodi dodatna transparentnost javnih nabavki, reformira sistem javnih nabavki u BiH te stvaraju pretpostavke za potpuno usklađivanje s legislativom EU u skoroj budućnosti“, smatraju oni.\nS druge strane, u Udruženju građana „Tender“ smatraju da ni ova rješenja koja su predložena ne odgovaraju evropskim standardima i normama. Kako oni tvrde, ovaj dokument ne nudi antikoruptivna rješenja i mehanizme, koji bi omogućio suzbijanje korupcije u javnim nabavkama.\n„Najeklatantniji primjer za prethodno navedeno je apsolutna neodgovornost u ugovornim organima po pitanju kršenja odredaba Zakona o javnim nabavkama, dok za rješavanje istog problema Direktiva EU odlučno insistira i na razmjernom, efikasnom i zastrašujućem kažnjavanju nepoštovaoca odredbi zakona“, smatraju oni.\nSARAJEVO - Republika Poljska dopremila je četvrti kontingent medicinske i zaštitne opreme Bosni i Hercegovini za borbu protiv pandemije COVID-19.


Beograd: Rezolucija o nepriznavanju izdvajanja Kosova\nVlada Srbije donijela je rezoluciju kojom se anulira očekivano proglašenje nezavisnosti Kosova. U tom dokumentu, danas objavljenom, se kaže da nijedan potez Prištine o izdvajanju Kosova iz Srbije neće biti priznat. Predsjednik vlade Vojislav Koštunica je, takođe danas, za list Glas javnosti rekao da bi se Srbija suočila s najvećim poniženjem ako bi prihvatila postojanje, kako je rekao, marionetske države unutar njene teritorije. On je osudio plan Evropske unije o slanju1800 policajaca i pravosudnih stručnjaka na Kosovo i istakao da misija EU nema međunarodnopravnu osnovu.\nGovoreći o danas i o Kosovu, ruski predsjednik Vladimir Putin je rekao da bi unilaterlano proglašenje nezavisnosti Kosova bilo nemoralno i ilegalno. On je evropske zemlje optužio za sramotne dvostruke standarde. Ruski predsjednik je također naglasio, ne navodeći detalje, da Moskva ima plan o zaštiti ruskih interesa u slučaju da Zapad prizna Kosovo.\nNa zahtjev Srbije Vijeće sigurnosti UN-a danas, na hitno sazvanoj sjednici iza zatvorenih vrata, raspravlja o pitanju Kosova. Srbijanski ministar vanjskih poslova Vuk Jeremić predstavlja svoju zemlju u posljednjem pokušaju da se spriječi kosovsko proglašenje nezavisnosti, koje se očekuje za nekoliko dana. Sjedinjene države i većina evropskih zemalja su spremne priznati unilateralno proglašenje nezavisnosti. Američka državna tajnica Condoleeza Rice je jučer pozvala Beograd da prihvati realnost situacije i krene naprijed.


- Ministarstvo inostranih poslova samovoljno je uputilo verbalnu notu Hrvatskoj, bez saglasnosti Predsedništva, u kojoj su izneli svoje i, verovatno, stavove Turkovićeve. Ovo je još jedna potvrda da MIP i Turkovićeva uporno samoinicijativno i bez bilo kakavih konsultacija sa Predsedništvom istupaju prema drugim državama mimo bilo kakvog zakona i Ustava BiH - naglasio je Dodik.\nPrema njegovim rečima, Turkovićeva je bila dužna da, pre nego što je dala ovlašćenje da MIP uputi verbalnu notu Hrvatskoj, zatraži od Predsedništva da zauzme stav o pitanjima koja su iz domena spoljne politike.\nDodik je naglasio da Turkovićeva veoma dobro zna da je spoljna politika u nadležnosti Predsedništva BiH, ali ona i ministarstvo koje vodi uporno krše Ustav i iznose lične stavove čime narušavaju ugled BiH što dugoročno može imati posledice i uticati na saradnju sa Hrvatskom.\n- Očigledno je da je u poslednje vreme meta Turkovićeve samovolje narušavanje bilateralnih odnosa sa Hrvatskom - rekao je Dodik.\nOn je naveo da Turkovićeva koristi činjenicu što Hrvatska, zajedno sa Italijom, u ovo vreme proglašava isključivu ekonomsku zonu u Jadranu da ponovo zatraži ono što bošnjačka politička elita u Sarajevu odavno traži, a to je takozvani slobodan i neograničen pristup BiH otvorenom moru.\n- Najpre treba imati u vidu da nisu povređena prava BiH u postupku proglašenja isključive ekonomske zone od Hrvatske i da se ta zemlja u tom pogledu ponaša korektno. Međutim, Turkovićeva po svom starom običaju, samoinicijativno, bez saglasnosti Predsedništvo, iz svojih uskostranačkih poriva pokušava ponovno da zatraži takozvani suvereni pristup BiH otvorenom moru, iako je poznato već decenijama da BiH nema pravo na ono što bi se normalno podrazumevalo pod 'slobodnim i neograničenim pristupom - rekao je Dodik, dodavši da je razlog zašto je to tako poznat svima.\nDa bi se iz BiH doplovilo do otvorenog mora, odnosno međunarodnih voda i obrnuto, pojasnio je Dodik, mora se proći kroz teritorijalne vode Hrvatske i to je jasno svakome ko pogleda geografsku kartu, osim Turkovićevoj.\n- Naravno, prema međunarodnim konvencijama i običajnom pravu, BiH svakako ima pravo na tazkovani neškodljivi prolaz kroz hrvatske teritorijalne vode i obrnuto i to niko ne osporava, naprotiv, Hrvatska izričito priznaje - istakao je Dodik.\nOn je upitao zašto onda MIP sada neovlašćeno i samovoljno upućuje verbalno notu i traži nešto na šta nema pravo i naglasio da se u potpunosti ograđuje od njihovih i poteza Turkovićeve čime se u diplomatskom i pravnom smislu može smatrati da nota nije upućena.\n- Turkovićeva službeno i diplomatski deluje prema drugim državama ili međunarodnim organizacijama sa pozicija i stavova za koje funkcioner njenog ranga mora znati da ih nije zauzelo ili nije odobrilo Predsedništvo, odnosno da ne pripada obimu ovlašćenja koja su joj dodeljena od Predsedništva. Turkovićeva bi trebalo da sprovodi odluke koje je Predsedništvo prethodno usvojilo ili usaglasilo, a nikako da ona vodi spoljnu politiku BiH - naglasio je Dodik.\nOn je ocenio da Turkovićeva očigledno smatra da su inostrani poslovi u domenu politike SDA i uskostranačkih interesa, a možda i neki radikalni krugovi u FBiH veruj da će se nekada nekako steći uslovi da se u BiH sa otvorenog mora uveze nešto što inače nije dozvoljeno i što ne bi bilo kontrolisano od Hrvatske.\n- U svakom slučaju njenom zahtevu ne može biti udovoljeno, jer nije utemeljen na međunarodnom pravu, a njeni postupci kao ministra inostranih poslova su mimo zakona i Ustava BiH što svakako povlači disciplinsku i krivičnu odgovornost. Očigledno da je njena navika da učestalo uzurpira nadležnosti Predsedništva BiH jača od pameti i pozivam Tužilaštvo da pokrene istragu u vezi sa ovim pitanje - zaključio je Dodik.\nMilorad Dodik Republika Srpska Hrvatska RS Bosna i Hercegovina BiH Bisera Turković\nVOLODIN: Ukrajina je postala teroristička država, nećemo stati na granicama DNR i LNR\nPREDSEDNIK Državne dume Rusije Vjačeslav Volodin izjavio je danas da Ukrajina čini sve da osigura da moskovske trupe ne prekinu svoju specijalnu vojnu operaciju na granicama samoproglašene Donjecke Narodne Republike i Luganske Narodne Republike na istoku Ukrajine, prenela je agencija RIA Novosti.\n05. 07. 2022. u 13:29\nEKSTREMNO VREME U KINI: Toplotni talas nakon rekordnih padavina u junu\nOD snežnih vrhova Tibeta do tropskog ostrva Hajnan, Kina je trenutno pod najgorim toplotnim talasom u poslednjim decenijama, nakon što su padavine u junu dostigle rekordne vrednosti, prenosi AP.\nEKSPLOZIJA U SKLADIŠTU ORUŽJA U JEMENU: Najmanje tri osobe poginule, 18 ranjenih\nU EKSPLOZIJI skladišta oružja u južnoj jemenskoj provinciji Abjan danas su poginule tri osobe, a ranjeno 18, saopštili su medicinski zvaničnici, a prenosi Rojters.\n05. 07. 2022. u 12:50\n13:38 BELORUSIJA STRANCIMA UVELA SANKCIJE: Zamrznute akcije u 190 kompanija\n13:37 PREDLOG IZ JUŽNE AMERIKE: "Zeleni" čekaju "ajkule"\nU ODLOŽENOM meču 10. kola brazilske Serije B sastaju se Šapekoense i Londrina.\n24 (UŽIVO) RAT U UKRAJINI: Žestoke borbe na nebu - Rusi oborili još jednog "suhoja", padali i dronovi i balističke rakete (FOTO/VIDEO)


Prikazivanje članaka po tagu novak djokovic - Sportski portal Srbije\nPrikazivanje članaka po tagu novak djokovic\nOKS: Španovićeva i Novak najbolji u 2013. godini\nAtletičarka Ivana Španović i teniser Novak Đoković proglašeni su za najbolje sportiste Srbije u 2013. godini, u jubilarnom 20. izboru Olimpijskog komiteta Srbije (OKS).\n„Serviraj za pobedu“ Novaka Đokovića obara sve rekorde!\nBEOGRAD-Knjiga “Serviraj za pobedu”, autora Novaka Đokovića, predstavljena je danas U Beogradu. Izdavači očekuju da knjiga najboljeg srpskog tenisera obori sve rekorde kada je u pitanju broj prodatih primeraka.\nPrvi kamp drugarstva “Drugarijada” u organizaciji FONDACIJE “Novak Đoković” u kojoj će učestvovati više od 50 osnovaca iz Srbije biće održan od 3. do 6. oktobra na Kopaoniku.\nNovak Djoković u polufinalu Monte Karla\nBEOGRAD, 19. aprila 2013. (Beta) - Najbolji svetski teniser Novak Djoković plasirao se u petak u polufinale turnira u Monte Karlu poto je savladao Finca Jarka Nieminena sa 2:0 (6:4, 6:3).\nDjoković pobedio Huana Monaka\nBEOGRAD, 18. aprila 2013. (Beta) - Najbolje rangirani teniser sveta Novak Djoković plasirao se u četvrtak u četvrtinu finala turnira u Monte Karlu, pošto je pobedio Huana Monaka iz Argentine sa 2:1 (4:6, 6:2, 6:2).\nBEOGRAD, 17. aprila 2013. (Beta) - Srpski teniser Novak Djoković plasirao se u sredu u osminu finala turnira u Monte Karlu pošto je savladao Rusa Mihaela Južnog sa 2:1 (4:6, 6:1, 6:4).\nKladionica „Ledbrouks“ (Ladbrokes), jedna od najvećih na svetu, promenila je kvote i sada je Rafael Nadal ubedljivo najveći favorit za osvajanje Rolan Garosa.\nNovak: Srbija najveća motivacija\nNajbolji teniser sveta Novak Đoković rekao je da mu je činjenica da igra za Srbiju bila veliki motiv da uprkos povredi nastavi da igra sa Semom Kverijem.\nDjoković bolji od Kverija, Srbija u polufinalu\nBEOGRAD, 7. aprila 2013. (Beta) - Tensika reprezentacija Srbije plasirala se u nedelju u polufinale Dejvis kupa, pošto je Novak Djoković u Bojsiju nacionalnom timu doneo treći bod nakon pobede nad Semom Kverijem iz SAD od 3:1 (7:5, 6:7, 6:1, 6:0).


Kupljeno novo radno vozilo za "Vodovod" - JUGPRESS\nKupljeno novo radno vozilo za “Vodovod”\nJavno komunalno preduzeće Vodovod obnovilo je svoju mehanizaciju novom mašinom sa višestrukom namenom. U zavisnosti od potreba na terenu, ova mašina može da kopa, nasipava ili prenosi materijal, pri čemu objedinjuje bager i utovarivač, rečeno je danas. Na ovaj način omogućeno je brzo, efikasno i ekonomično održavanje gradske vodovodne i kanalizacione mreže. Vrednost mašine je oko 11,2 miliona dinara. Aleksandra Stojanović, PR gradonačelnika Leskovca, podseća da je lokalna samouprava u mehanizaciju Javno komunalnih preduzeća „Komunalac“, “Vodovod“ i „Grdelica“ ukupno uložio preko 275 miliona dinara, a samo u JKP „Vodovod“ oko 54,5 miliona dinara. Direktor „Vodovoda“ Staniša Ristić naglašava da je nabavka ove mašine bila neophodna.\n„Mi održavamo 420 kilometara vodovodne mreže, a na godišnjem nivou imamo preko 1500 kvarova. Bićemo još brži i efikasniji u otklanjanju kvarova. Ovakva mašina će biti neophodna i na centralnom postrojenju za prečišćavanje otpadnih voda u Bogojevcu, a mi ćemo iskoristiti staru koja je bila korišćena za održavanje vodovodne mreže, jer tamo imamo već proizvedeno oko 300, 400 tona mulja i u narednih 15, 20 dana krenuće transport i deponovanje mulja na deponiji PVV. Ovakva mašina biti neophodna, jer će dnevno izlaziti oko 10-12 tona mulja. Inače grad Leskovac je našem preduzeću namenio 10 miliona dinara za tekuća poslovanja i 9 miliona za nabavku autocisterne.“


Фондација Пeтља објавила новe матeријалe за наставу програмирања | Tajmlajn magazin\nNa ovaj način Petlja je nastavila sa kreiranjem besplatnih materijala za učenje programiranja, pošto je prošle godine, kada je Informatika i računarstvo uveden kao obavezan predmet za učenike petog razreda, napravila udžbenike za peti i šesti razred. Kao i tada, novi i unapređeni besplatni materijali dostupni su na portalu Petlje.\nOni su, prema rečima Katarine Anđelković, programske koordinatorke Fondacije Petlja, bazirani na programskom jeziku Python i kreirani su tako da svako dete može da uči programiranje, a da mu to bude jednostavno i zanimljivo. „Autorski tim Petlje se opredelio da, počevši od šestog razreda osnovne škole, učenicima ponudi plovidbu kroz svet programiranja uz programski jezik Python, što predstavlja veliki iskorak kada je reč o učenju programiranja u okviru formalnog obrazovanja u ovom uzrastu, i to ne samo u Srbiji. Priručnici i zbirke su prilagođeni učenicima, a različita težina zadataka ostavlja prostor da svako dete prolazi kroz lekcije tempom koji njemu odgovara.“\nNovina u materijalima za šesti razred osnovnih škola je unapređenje priručnika za programiranje u Python-u i zbirke algoritamskih zadataka. Priručnik za sedmi razred je u skladu sa nastavnim programom prilagođen i namenjen učenju dvodimenzionalne grafike i animacije pomoću Pygame biblioteke u Python-u, dok se materijal za prvi razred gimnazija sastoji od priručnika i zbirke zadataka iz programiranja u Python-u i priručnika za učenje 2D grafike i animacija u Pygame-u, koji je prilagođen ovom uzrastu i nastavnom programu. Kada savladaju ove lekcije učenici će biti u mogućnosti da kreiraju i manje zahtevne animacije i video igre.\nMaterijale su kreirali stručnjaci koji su bili zaposleni ili na praksi u Majkrosoftovom razvojnom centru u Srbiji, zatim članovi Društva Matematičara Srbije i Istraživačke stanice Petnica, zaposleni i saradnici Matematičke i Računarske gimnazije, kao i drugih škola. Od kako je Informatika i računarstvo uveden kao obavezan predmet u osnovne škole osim materijala namenjenih učenicima, Petlja je kreirala i besplatne materijale namenjene nastavnicima.\nOva Fondacija je u saradnji sa Majkrosoftom, uz podršku Ministarstva prosvete, nauke i tehnološkog razvoja, u toku protekle školske godine organizovala dva ciklusa stručne akreditovane obuke za nastavnike u okviru programa ‚‚Nastava programiranja u petom i šestom razredu”. Kroz ovaj program prošlo je više od 800 nastavnika Informatike iz svih krajeva Srbije.\n« Prvi rođendan Rezervata biosfere Bačko Podunavlje\nWWF Adria objavila priručnik za interpretaciju živog sveta »


Objavio E.H Na May 26, 2019 0\nPoskok je ugrizao 81-godišnjeg muškarca i to ispred kućnog praga, javlja “Slobodna Dalmacija”.\nIako je poskok nešto otrovniji od riđovke, obje su zmije manje otrovne od, na primjer, afričkih ili azijskih zmija otrovnica, te je njihov ugriz rijetko smrtonosan, prenosi “Index.hr”.\nFilmska priča i porodilišta u Negotinu! Porodilja ujela…\nMesić: “EU bi kao uslov Srbiji trebala postaviti ukidanje specijalnih veza sa bh. entitetom RS”\nMemić pita Tegeltiju: “Ko je bio potkivač u predmetu Dženan Memić?”


Union drvo kupilo bivši Beko u Svilajncu | Union Drvo\nUnion drvo kupilo bivši Beko u Svilajncu\nOpština Svilajnac potpisala je danas sa kompanijom "Union drvo" iz Beograda Ugovor o prodaji bivše fabrike Beko u Svilajncu.\nPredsednik opštine Svilajnac Predrag Milanović kaže da je potpisivanjem današnjeg ugovora završena privatizacija u Svilajncu i svi pogoni koji su bili društvena imovina ili u stečaju su dobili svog vlasnika:\n„Ovo je jedinstven model kako je lokalna samouprava rešila problem neuspelih privatizacija. Prodajom bivše fabrike Beko ovoj beogradskoj firmi, i poslednji proizvodni pogon u Svilajncu zvanično dobija vlasnika, a celokupan posao je realizovan bez subvencija Vlade Srbije. Fabrika Beko je u Svilajncu 10 godina bila u stečaju i nije našla kupca ni posle 23 neuspela pokušaja prodaje. Skupština opštine Svilajnac je pre više od dve godine donela odluku da kupi ovu fabriku i tako reši problem. Opština je prodala fabriku po istoj ceni po kojoj je i kupila, a to je oko 50 miliona dinara, ali je našla kupca koji je zainteresovan da ulaže u proizvodnju i da uposli radnike, čime je ovu fabriku praktično „podigla iz mrtvih“ na jedinstven način“ – izjavio je Milanović i istakao da je ovo ukupno deveta privatizacija, a da je svim privatizacijama u Svilajncu zaposleno trenutno oko 500 radnika, a uskoro će biti i 600 kada ovaj pogon Union drva počne da radi punim kapacitetom.\n"Union drvo" je kupio plac površine 1,70 hektara i proizvodnu halu sa poslovnim prostorijama i pomoćnim objektima, površine oko 3.000 kvadartnih metara, a u Svilajncu će se baviti proizvodnjom:\n„U ovom objektu ćemo otvoriti jedan stolarsko-tapetarski multifunkcionalni pogon, koji će praviti specijalne proizvode po narudžbini kupaca. Zaposlićemo 30 radnika u prvoj fazi, a ciljem da širimo proizvodnju, a sanjom počinjemo krajem maja ove godine“ – rekao je Aleksandar Helc vlasnik i direktor „Union drva“.\nU ovom objektu trenutno kao zakupac prostora radi firma "Kult In moda" iz Pariza, koja se bavi konfekcijskom proizvodnjom za velike modne kuće. Po rečima predsednika opštine Svilajnac Predraga Milanovića, prema Ugovoru ova firma će ostati da radi do kraja 2016. godine kada joj i ističe zakupni period, a ostaće i svih 50 radnika koji su na tim poslovima trenutno zaposleni:\n„Ova firma koja je plaćala zakup opštini ostaće pod istim uslovima da plaća zakup novom vlasniku, a opština će, nakon isteka njihovog zakupnog perioda da im obezbedi novi proizvodni pogon“ – objašnjava Milanović.\nZa desetak dana biće raspisan i konkurs Union drva za prijem novih radnika, a ukupna vrednost ulaganja ove firme u kupovinu ovog objeka, opremanje i pokretanje proizvodnje je oko milion evra.


Najbolji odbojkaši Srbije su prve dve prepreke na Evropskom prvenstvu u Poljskoj uspešno savladali. Posle domaćina i spektakla u Varšavi (3:0), pala je i Estonija, ali nakon drame u Gdanjsku (3:2). Zasad naši momci besprekorno obavljaju posao, selektor Nikola Grbić je zadovoljan, ali tek ih čekaju pravi izazovi. "Orlovi" igraju poslednji meč grupne faze protiv Finaca (17.30)\nPlivačice su među najlepšim sportistkinjama. To potvrđuje i šarmantna, plavokosa Zrenjaninka Miroslava Najdanovski. Naša najbolja plivačica na 50, 100 i 200 slobodno i nosilac rekorda u sve tri ove discipline, iako joj je tek 20 godina, učestvovala je već na dve olimpijade.


Festival nauke u Novom Sadu za vikend\nPeti festival nauke biće održan u subotu i nedelju na Univerzitetu u Novom Sadu, najavili su danas organizatori.\nPosetioci svih uzrasta imaće priliku da uživaju u više od 70 naučnih radionica i eksperimenata koji se izvode uživo iz oblasti prirodno-matematičkih, društvenih, humanističkih, tehničko-tehnoloških, medicinskih i interdisciplinarnih nauka, kao i umetnosti.\nPored toga, u okviru Festivala biće održano devet naučno-popularnih predavanja na neke od trenutno aktuelnih i zanimljivih tema, kao što su genetski modifikovani organizmi, aflatoksini, bezbednost hrane i mogućnosti komuniciranja sa uređajima putem glasovnih komandi.\nZainteresovani će imati priliku da u organizovanim posetama obiđu nekoliko naučno-istraživačkih laboratorija na Univerzitetu i upoznaju se sa opremom i aktivnostima koje se tamo realizuju.\nU okviru programske celine "Mladi istraživači", široj publici će se predstaviti učenici tri osnovne i jedne srednje škole, koji su pripremili zanimljive eksperimente iz fizike, hemije, biologije i ekologije.


Trpezarijske stolice po meri - Linea Milanović Beograd\nTrpezarijske stolice sa ili bez rukonaslona, apsolutnog kvaliteta, pristupačne cene i sofisticiranog dizajna su ponos naše fabrike koja proizvodi vrhunske moderne stolice i klasične trpezarijske stolice. Naše stolice za trpezarije se proizvode iskljucivo od punog drveta, bukve ili hrasta ali u mogicnosti smo da ponudimo izradu stolica i od jasena, kao i od nekih drugih vrsta drveta.\nTrpezarijske stolice iz našeg proizvodnog asortimana karakteriše na prvom mestu izuzetna udobnost i prefinjen dizajn. Pojedine trpezarijske stolice izradjujemo kao trpezarisjke stolice sa rukonaslonom, a jaka konstrukcija obezbeđuje dugotrajnost i izdržljivost koja premašuje propisane standarde, što potvrdjuju i ispitivanja koja smo izvršili u laboratorijskim uslovima. Kvalitet naših proizvoda u oblasti trpezarisjkog nameštaja . prvenstveno stolica i stolova je naširoko poznat, što potvrdjuju nagrade koje smo dobili za dizajn i kvalitet trpezarijskih stolica kao i veliki broj klijenata na domaćem trzištu ali i trzištu Svajcarske, Rusije, Austrije, i ostalih evropskih zemalja.\nPonuda završne obrade za sve naše modele, bilo da su modernie stolice u pitanju ili klasični modeli je ogromna - od boje drveta obuhvata nekoliko desetina tonova za bajcovanje, nekoliko hiljada boja, a prilikom odabira najboljeg modela za vaš enterijer, naš stručni tim će vam pomoći i pri odabiru materijala za presvlačenje trpezarisjkih stolica.


Bregu: Sigurnosni izazovi EU i Balkana sve uže povezani\n06.12.2021 / 14:23 Regija - Pariz\nGeneralna sekretarka Vijeća za regionalnu saradnju (RCC) Majlinda Bregu izjavila je na otvaranju šeste velike sigurnosne konferencije danas u Parizu da su sigurnosni izazovi Evropske unije i zapadnog Balkana sve uže povezani usljed niza novih globalnih prijetnji.\n- Moramo se suočiti s tim da se nalazimo u samom središtu ovih izazova. Moguće je da ćemo se uskoro suočiti sa krizom, kako humanitarnom, tako i sigurnosnom, a s obzirom da su nam sigurnosna pitanja zajednička, zajednički bi trebao biti i naš odgovor - rekla je Bregu.\nDodala je da je, prema istraživanju SecuriMeter 2021. zapadnog Balkana, samo 37 posto građana regiona zadovoljno sigurnosnom situacijom u svojoj ekonomiji, dok njih oko dvije trećine ili više vjeruje da je važno raditi na rješavanju i borbi protiv terorizma, nasilnog ekstremizma, migrantske krize, teškog, organizovanog i finansijskog kriminala i kibernetičke sigurnosti.\n- Naši zajednički napori se svode na koncept koji svaki građanin jasno razumije, a to je sigurnost. To znači ličnu sigurnost i sigurnost imovine, ali i odsustvo straha i nesigurnosti. To znači otpornost na radikalizam i ekstremizam, učinkovitu sigurnost granica i razumno upravljanje migracijama, iskorjenjivanje organizovanog kriminala i pratećih aktivnosti. U regionu se pojavljuje novi izazov, a to su klimatske promjene, kojeg također trebamo biti svjesni - istakla je Bregu.\nCilj konferencije je podržati napore na olakšavanju saradnje i koordinacije na Balkanu i između Balkana i Evropske unije, te potaći razmjenu dobrih praksi u pogledu pitanja unutrašnje sigurnosti među institucijama za provođenje zakona zapadnog Balkana, Francuske i drugih relevantnih evropskih aktera.\nZaključcima konferencije, koji će biti dostupni na internet stranici Vijeća za regionalnu saradnju nakon njihovog potvrđivanja, trebaju biti predložene daljnje aktivnosti i saradnja s ciljem unaprjeđenja regionalne saradnje u oblasti sigurnosti, saopćeno je iz RCC-a.


Nasip Visoč biće odbranjen | Zvornik Danas\nNasip Visoč biće odbranjen\nBIJELJINA – Ministar unutrašnjih poslova Republike Srpske Radislav Jovičić izjavio je večeras Srni da je dobio uvjeravanja da će savski nasip Visoč, koji brani semberska sela Crnjelovo i Obarsku, biti odbranjen.\n„Ovdje vidim veliki broj angažovanih ljudi koji brane ovaj nasip, kao i stručnih ljudi iz Civilne zaštite. Nasip je izdignut mnogo visoko, a brani ga oko 350 do 400 ljudi“, rekao je Jovičić, koji se nalazi na području tog nasipa.\nOn je istakao da su angažovani i pripadnici MUP-a Srpske od ranih sati na utvrđivanju tog nasipa, a da je u popodnevnim časovima došao veliki broj mještana Ugljevika, te mehanizacija i radnici Rudnika i termoelektrane „Ugljevik“.\n„Realno se nadam da će ovo područje biti odbranjeno i od sutra se smiruje situacija kada je u pitanju voda na tom području, i da će stanje biti mnogo bolje nego što je to bilo ovih dana“, naveo je Jovičić.\nBezbjednosna situacija povoljna\nBezbjednosna situacija u Republici Srpskoj je povoljna, bez obzira na stanje nastalo zbog poplava, izjavio je večeras Srni ministar unutrašnjih poslova Srpske Radislav Jovičić.\nJovičić je naglasio da su pripadnici policije dobili naređenja od njega i od direktora Policije Srpske Gojka Vasića da rigorozno preduzimaju mjere prema svima onima koji krše zakone u ovakvom trenutku.\nOn je rekao da ima pojedinaca koji pokušavaju da zloupotrijebe ovu situaciju, ali će pripadnici MUP-a prema takvim postupati rigorozno.\nJovičić je apelovao da se građane „ne bave takvim radnjama“, kao i da ne nasjedaju na razne dezinformacije koje se puštaju u javnost, nego da se za informacije obrate u za to nadležna mjesta.\nOznake: bijeljinaklizistanasip visocodbranapoplaveRadislav Jovičić


RAZLOG PANDEMIJA: SNSD blokira Banjaluku do 1. aprila - Vijesti Srpske – Najnovije vijesti iz Republike Srpske i BIH\nNaslovna Najnovije RAZLOG PANDEMIJA: SNSD blokira Banjaluku do 1. aprila\nRAZLOG PANDEMIJA: SNSD blokira Banjaluku do 1. aprila\nUkoliko bude otkazana sjednica Skupštine grada, kakvu mogućnost je najavio predsjednik Skupštine Mladen Ilić, Banjaluka od prvog aprila neće moći funkcionisati.\nBez budžeta Grad neće moći isplaćivati socijalnu pomoć, izmirivati kreditne obaveze, graditi vodovode i mostove, niti isplaćivati plate zaposlenih u Gradskoj upravi i ustanovama – poručio je savjetnik gradonačelnika za ekonomska pitanja, Bojan Kresojević.\nDodaje da je Grad Banjaluka u režimu privremenog finansiranja u prvom kvartalu 2021. godine.\n– Pošto je privremeno finansiranje nastupilo po sili zakona, a ne odlukom Skupštine grada, privremeno finansiranje može da traje samo tri mjeseca, a ne šest mjeseci, što je definisano Zakonom o budžetskom sistemu – kaže Kresojević.\nSmatra da je epidemiološka situacija vrlo ozbiljna, ali da život ne smije da stane.\n– Međutim, neusvajanje budžeta bi pored svega ostalog onemogućilo pomoć privredi, kada je ona najpotrebnija, kroz subvencije – za hotelijere i ugostitelje predviđenih 200.000 KM, kao i za prevoznike kojima je pomoć predviđena u istom iznosu – rekao je on.\nPredlaže da se sjednica održi u dvorani Borik, gdje se može obezbijediti fizička distanca, to bi značilo 35 ljudi na skoro 1.000 kvadrata.\n-Usvajanjem budžeta Banjaluka bi dobila nove vrtiće, početak izgradnje velikog gradskog parka, novo dajak pristanište i vodovod vrijedan 13 miliona maraka.\nUkoliko budžet ne bude usvojen, stiču se uslovi za raspuštanje Skupštine grada zbog neizvršavanja zakonskih obaveza teških 150 miliona KM narodnog novca – zaključio je Kresojević.


DANI SAOBRAĆAJA REPUBLIKE SRPSKE 2019:: Semberija INFO ::\nDANI SAOBRAĆAJA REPUBLIKE SRPSKE 2019\nSigurnosni pojas u automobilu tokom vožnje veže 67 odsto vozača u Republici Srpskoj, što je ipak uspjeh ako se uzme u obzir da je ovu dužnost ispunjavalo samo 1,7 odsto vozača 2000. godine, izjavio je generalni sekretar Auto-moto saveza RS Ranko Babić.\nOn je prije početka manifestacije ,,Dani saobraćaja Republike Srpske 2019'', koja je održana na gradskom Trgu u Bijeljini, izjavio da AMS RS već 19 godina edukuje najmlađe širom Srpske o pravilima ponašanja u saobraćaju.\n,,Kroz manifestacije koje organizujemo u više gradova Republike Srpske svake godine edukujemo 3.000 djece uzrasta od 10 do 12 godina o poštovanju saobraćajnih propisa. To su naši budući vozači, učesnici u saobraćaju i važno je da poznaju pravila. 'Dani saobraćaja' počinju u Tesliću, a završavaju se u Doboju na Saobraćajnom fakultetu'', rekao je Babić.\nOn je naveo da su na Trgu u Bijeljini postavljeni poligon za obuku djece u saobraćaju, dva simulatora upotrebe sigurnosnog pojasa, 'pijane naočare', a posjetioci će moći da učestvuju u kvizu namijenjenom građanima uzrasta od sedam do 77 godina.\n,,Za najmlađe smo pripremili edukativnu predstavu 'Mirka' i oni su nam primarna kategorija kojoj se obraćamo. Kada je riječ o ponašanju starijih u saobraćaju, dodao bih da su žene disciplinovanije od muškaraca po pitanju vezivanja pojasa, ali nisu ako govorimo o upotrebi mobilnog telefona. Međutim, muškarci su i dalje ti koji prekoračuju dozvoljenu brzinu'', istakao je Babić.\nOn je naglasio da u Auto-moto savezu Republike Srpske nisu zadovoljni statistikama, ali da su primjetna poboljšanja ako se analizira period od posljednjih 20 godina.\n,,Godine 1996. imali smo veoma mali broj registrovanih vozila, prelazili mali broj kilometara, te bilježili više od 250 stradalih na putevima. Danas je taj broj i dalje veliki, od 130 do 150 lica, ali znatno smanjen. Znači, pomaka ima, ali moramo da nastavimo edukaciju i prevenciju'', kaže Babić.\nGradonačelnik Bijeljine Mićo Mićić rekao je da je veoma važno povećati svijest građana o poštovanju saobraćajnih pravila.\n,,Bezbjednost je najvažnija u saobraćaju i zato apelujem da svi poštuju vezivanje sigurnosnog pojasa, da ne koriste mobilne telefone tokom vožnje i da prihvate sve preporuke koje izdaje Auto-moto savez. Time će biti ostvarene zdrave navike i spriječene nesreće'', naveo je Mićić.\nUčenica Tehničke škole ,,Mihajlo Pupin'', smjer Drumski saobraćaj, Ilinka Mićić isprobala je simulaciju vožnje u jednom od automobila, te shvatila koliko je važno vezanje sigurnosnog pojasa.\n,,Vezivanje pojasa je važno ne samo zbog nas, nego i zbog drugih učesnika u saobraćaju. Danas sam naučila neke nove pojedinosti i pozivam moje vršnjake da poštuju pravila saobraćaja'', dodala je Mićićeva.


Održano 7. Veče nacionalnih manjina u Prijedoru - GradPrijedor.com - Portal grada Prijedora\nHome»Kultura»Održano 7. Veče nacionalnih manjina u Prijedoru\nOdržano 7. Veče nacionalnih manjina u Prijedoru\nU Prijedoru je u petak uveče održano već tradicionalno, sedmo po redu, „Veče nacionalnih manjina“. Na ovoj manifestaciji se okupilo oko dvije stotine članova 4 prijedorska udruženja nacionalnih manjina kao i njihovi gosti. Predsjednik Saveza nacionalnih manjina Republike Srpske Stevo Haverljuk je rekao da je položaj nacionalnih manjina u svim opštinama RS zadovoljavajući i da njihova udruženja većinom imaju podršku lokalnih vlasti. „Ovo druženje se u Prijedoru održava sedmi put što je već dovoljan podatak da je u ovoj opštini posvećena značajna pažnja manjinama. Ovo je ujedno i dobra prilika da se sumiraju rezultati njihovog rada, ali i da se ukaže na određenu problematiku koja muči nacionalne manjine“, rekao je Haverljuk.\nZvanični domaćin večeri bilo je Udruženje Čeha “ Česka beseda“, čiji je predsjednik Tomislav Blaha istakao da je opština Prijedor jedna od rijetkih koja je za svoje nacionalne manjine riješila pitanje mjesta okupljanja. „Hvale vrijedan podatak je činjenica da je opština Prijedor prva koja iz budžeta redovno finanasira rad nacionalnih manjina“, istakao je Blaha. Jedan od gostiju na Večeri nacionalnih manjina bio je i Branko Zupanc, šef konzularne kancelarije Republike Slovenije u Banjaluci. „Iako sam tek nedavno preuzeo ovu dužnost rado sam se odazvao pozivu da budem gost na ovoj večeri manjina. Pozitivno sam iznenađen gradom u koji sam došao, ali i činjenicom da je grupa Slovenaca koja živi na ovim prostorima tako aktivna i dobro prihvaćena u ovoj sredini.\nSa svoje strane ćemo nastojati da pomognemo i podupremo kontakte naše manjine, sredina u kojima žive i Slovenije, kao njihove matične države“, dodao je Zupanc. Načelnica opštinskog Odjeljenja za društvene djelatnosti Ljiljana Babić je u svom obraćanju prisutnima istakla da se demokratičnost jednog društva mjeri onim koliko se u njemu poštuju nacionalne manjine i njihova prava. „Nacionalne manjine u Prijedoru dijele sudbinu većinskih naroda na ovim prostorima i ni u jednom segmentu nisu ugrožene, naprotiv, činimo dodatne napore da podržimo sve njihove projekte za očuvanje i njegovanje kulturne tradicije i jezika“, naglasila je Babićeva. Udruženja Čeha i Slovenaca predstavila su se pjesmom dok su Ukrajinci i Romi nastupili sa svojim folklornim sekcijama.


PUTOVANJE SADA SAMO UZ DOZVOLU: Diplomatski rat Moskve i Vašingtona ne prestaje ni pred samit u Ženevi | Novosti.rs\nZgrada američke ambasade u Moskvi\nDa će na američke pretnje i sankcije Rusiji, iz Moskve odgovarati istom merom dokazuje i to da je predsednik ruske vlade Mihail Mišustin praktično suspendovao memorandum koji je do sada davao mogućnost američkim diplomatima da se bez traženja dozvola kreću po Rusiji. Taj memorandum je potpisan 1992. godine u vreme idiličnih odnosa Vašingtona i Moskve.\nTo znači da će diplomate SAD moći da se slobodno kreću po Rusiji samo tamo gde im je stalno mesto rada, dakle u Moskvi gde imaju ambasadu i u gradovima gde postoje američki konzulati.\nInteresantno je da je taj memorandum o slobodnom kretanju diplomata poništen baš sada uoči samita u Ženevi koji će se održati 16. juna. U Ministarstvu spoljnih poslova Rusije kažu da su američki diplomati bez obzira na upozorenja sistematski kršili pravila putovanja po ruskoj teritoriji. Memorandumom iz 1992. Rusi su odustali od dotašnje prakse "zatvorenih rejona" za strance.\nDirektor Fonda za izučavanje SAD pri Lomonosovu Jurij Roguljev kaže da su Amerikanci prvi uveli restrikcije u kretanju ruskim diplomatima.\nRusi ne žele da budu u inferiornoj poziciji pa su i do sada reagovali na kršenje pravila američkih diplomata. Tako je u oktobru 2019. ruska policija naterala trojicu američkih diplomata da izađu iz voza koji se kretao iz Nenoksa ka Severodvinsku. Radi se o američkim vojnim diplomatima koji su hteli da dođu u Severodvinski gde se nalaze važni ruski objekti Severne flote. Amerikanci su menjali vozove, očigledno smatrajući da će tako izbeći "pratnju" domaćina. Oni su najavili da žele da posete Arhangelsk za što su i dobili dozvolu, ali su zapravo bili krenuli u Severodvinsk.\nU američkoj ambasadi u Moskvi su tvrdili da njihovi diplomate putuju po Rusiji da bi bolje upoznali zemlju. Od sada će moći bolje da upoznaju Moskvu i Podmoskovlje.\nŠVAJCARSKE vlasti će privremeno zatvoriti vazdušni prostor iznad Ženeve i zaposliti 1.000 snaga reda u toj oblasti tokom sastanka dva lidera. Odobrene su i privremene mere koje uključuju vazdušnu policijsku patrolu i nadgledanje vazdušnog prostora uz pomoć švajcarskog ratnog vazduhoplovstva tokom susreta. Više od 1.000 novinara prijavilo se za izveštavanje sa sastanka predsednika Rusije i SAD, Vladimira Putina i DŽoa Bajdena, koji će se održati 16. juna u Ženevi.\nBajden i Putin sastanak Putina i Bajdena samit Bajdena i Putina DŽozef Bajden Vladimir Putin


Izvor: B92, 13.Jul.2020, 12:04\nZaposleni u Fordu smatraju da su policijski automobili koje proizvode u mnogim slučajevima bili zloupotrebljeni od strane organa reda tokom aktuelnih demonstracija u Sjedinjenim Državama.\nBrojni radnici Forda zatražili su u pismu od rukovodstva tog proizvođača da prestanu da izrađuju policijska vozila, ali kompanija ostaje nepokolebljiva u stavu da i dalje isporučuje policiji patrolne automobile, kao što je Ford Explorer.\nNedavno je otkriveno da su zaposleni u >> Pročitaj celu vest na sajtu B92 << Fordu poslali pismo svojoj kompaniji nakon protesta koji se održavaju širom SAD zbog brutalnosti policije i smrti Džordža Flojda 25. maja nakon intervencije policije Minneapolisa.\nZaposleni u pismu navode da su policijske verzije Ford Explorera (Interceptor) tokom protesta učestvovali u raznim incidentima, kao što je onaj koji se dogodio u Bruklinu kada su vozilom uleteli među demonstrante, dok su u drugom incidentu policajci snimljeni kako iz automobila u pokretu neselektivno prskaju biber sprej u gomilu okupljenih građana koji su protestovali.\n"Ne možemo sa jedne strane tvrditi da podržavamo borbu protiv sistemskog rasizma, istovremeno pružajući i podržavajući sam sistem koji vrši nasilje nad Afroamerikancima. Kroz našu istoriju, vozila koja zaposleni u Fordu projektuju i izrađuju korišćena su često kao oruđe policijske brutalnosti i ugnjetavanja", navodi se u pismu.\nUbrzo nakon što je do njega stiglo ovo pismo, izvršni direktor Forda, Džim Heket, je poslao radnicima interni memorandum kompanije rekavši da smatra kako proizvođač automobila iz Detroita može da podržava ideje i pokrete kao što je "Black lives matter", dok istovremeno nastavlja proizvodnju policijskih vozila.\nInače, Ford proizvodi i oprema policijska vozila u SAD još od 1950. godine, kada je napravljen prvi patrolni automobil ove marke namenjen organima reda u toj zemlji.\nAutoBlog: Radnici Forda tražili da više ne prave vozila za organe reda zbog policijske brutalnosti\nZaposleni u Fordu smatraju da su policijski automobili koje proizvode u mnogim slučajevima bili zloupotrijebljeni od strane organa reda tokom aktuelnih demonstracija u Sjedinjenim Državama.


NovaMedia: Kategorija > Slane sobe\nPrivatna specijalistička ordinacija Experto Credite,\nDr Dobrivoja D. Lazarevića, specijaliste za kožne i polne bolesti Vam nudi stručnost i iskustvo iz domena dijagnostike i lečenja KOŽNIH i POLNIH bolesti, KOZMETOLOŠKU dijagnostiku i tretmane, DERMATOLOŠKE fizikalne intervencije i lečenje obolelih vena.\nSlane sobe i revitalizacija kože\nBlagotvorni efekti soli su dobro poznati vekovima. Iskustva kroz istoriju potvrdila su lekovitost prirodnih slanih pećina i rudnika soli u lečenju kožnih bolesti, alergija i disajnih puteva.\nU soli se nalazi veliki broj minerala koji sadrže antialergene, obnavljaju strukturu kože, vrše detoksikaciju i usporavaju proces starenja U dermatologiji Atopijski dermatitis Hroinični ekcemi Psorijaza Akne Alergije Vitiligo Podmlađivanje kože Sagorevanje masnoća Pomaže u prevenciji gojaznosti\nSlana pećina je prostorija koncipirana tako da simulira atmosferu i okruženje prirodnih slanih pećina i rudnika soli. Plafoni, zidovi i pod ovakve prostorije su obloženi solju, a vazduh je zasićen suvim slanim aerosolom.


Mirković: Nije prijatno na -5, treba nam kontinuitet\nTrener Partizana Zoran Mirković ističe da je ekipa u znatno boljem stanju posle pobede nad Noršjelenom u Ligi Evrope. Crno-beli su u četvrtak slavili u Danskoj sa 2:1 i time napravili dobru osnovu za prolaz u plej-of kvalifikacija za Ligu Evrope. Pre… »\nMondo: Bata Mirković: Još nismo "seli" kako trebaHot sport: Zoran Mirković: Nije prijatna prednost Crvene zvezde, ali račun se podvlači u maju!još 19 povezanih\nŠvercovali 23 tone mesa: Priveden vlasnik firme\nKako se sumnja, meso je iz Brazila, sa Kosova i Metohije prokrijumčareno u Rašku, a daljom prodajom je trebalo da bude dostavljeno jednom preduzeću u Ćupriji. JAGODINA - Pripadnici Ministarstva unutrašnjih poslova u Jagodini su, u saradnji sa Upravom… »\nTelegraf: 23 tone mesa iz Brazila preko Kosova trebalo je da stigne do Ćuprije, ali je jagodinska policija uništila sve!Mondo: Lisice na ruke: Kvarno meso iz Brazila u Srbiji!još 11 povezanih\nLider narodne stranke Vuk Jeremić izjavio da razgraničenje sa Albancima predstavlja precrtavanje granica i trajno otuđenje dela teritorije. Predsednik GO SNS-a Marko Đurić odgovara da danas "pola Kopaonika pripada Albancima zahvaljujući Jeremiđu… »\nVečernje novosti: Đurić: Zahvaljujući Jeremiću pola Kopaonika pripada AlbancimaVesti online: Đurić: Lažni patriota Jeremić "prodao" pola Kopaonikajoš 8 povezanih


"Dani Srbije u Srpskoj" do 24. oktobra\nManifestacija "Dani Srbije u Srpskoj" biće večeras svečano otvorena u Narodnom pozorištu Republike Srpske u Banjaluci.\nSvečanom otvaranju, koje je zakazano za 20.00 časova, prisustvovaće predsjednik Vlade Srpske Radovan Višković, pomoćnik ministra za međunarodne odnose i evropske integracije u oblasti kulture Srbije Asja Drača Muntean, te upravnik Narodnog pozorišta u Beogradu Ivana Vujić Kominac.\nNakon ceremonije otvaranja Manifestacije, koja traje do 24. oktobra, biće odigrana predstava "Ko to tamo peva" u izvođenju glumaca Narodnog pozorišta iz Beograda.\nProgram "Dani Srbije u Srpskoj" biće nastavljen sutra koncertom Kvarteta Beogradske filharmonije u Domu kulture u Bratuncu, dok je dan kasnije predviđen nastup Ansambla narodnih igara i pesama Kosova i Metonije "Venac", koji će nastupiti u Centru za kulturu i obrazovanje u Doboju.\nAnsambl "Venac" nastupiće u nedjelju, 13. oktobra, u Domu kulture u Kozarskoj Dubici, a istog dana u Kulturnom centru u Trebinju biće održan koncert Kvarteta Beogradske filharmonije.\n"Dani Srbije u Srpskoj" biće nastavljeni 16. oktobra koncertom Srbskih pravoslavnih pojaca u Kulturnom centru Trebinje, a 18. oktobra u Centru za kulturu Semberija u Bijeljini.\nZavršni čin manifestacije biće u Muzeju savremene umjetnosti Republike Srpske u Banjaluci gdje će 24. oktobra biti otvorena izložba Galerije Matice Srpske - "Evropski fenomeni".\nGeneralni konzul Srbije u Banjaluci Vladimir Nikolić izjavio je ranije Srni da je manifestacija "Dani Srbije u Srpskoj" nastavak dobre i plodonosne saradnje između Srbije i Republike Srpske u svim segmentima.\n"Ovog puta tema je kultura i Srbija će se predstaviti Srpskoj sa osam izrazito vrednih kulturnih događaja u nekoliko gradova", istakao je Nikolić.\nOrganizatori "Dana Srbije u Srpskoj" su Ministarstvo kulture i informisanja Srbije uz podršku Generalnog konzulata Srbije u Banjaluci.\nDani Srbije u Srpskoj "Jesenja sonata"\nU Banjaluci do 14. oktobra\nPočinje "Jesenja sonata"\nOtvorena manifestacija "Dani Srbije i Srpske u Austriji"\nSZO: I dalje prvi talas virusa korona, bolest se tek razvija\nPoslovanje da ne zavisi od političkih odluka\nNebojša L. sam prijavio da je ubio maćehu\nPet trudnica rodilo blizance: Na svijet stiglo sedam djevojčica i tri dječaka\nU Banjaluci parastos za nestale borce Prnjavora\n6939 glasova 62%\n4218 glasova 38%\nPotpisan ugovor o sufinansiranju projekta "Naš otpad - naša odgovornost"\nDozvoljen rad bazenima, velnes i spa centrima\nVerhaz: Korona virus jenjava, ne bi trebalo doći do pogoršanja


REKOM ~ KOMRA ~ RECOMNATO bombardovanje SRJ u udžbenicima istorije - NATO bombardovanje SRJ u udžbenicima istorije -\nFoto: EPA/ Slobodan Pikula\nKako je bombardovanje SR Jugoslavije predstavljeno u udžbenicima istorije\nNATO bombardovanje SRJ, udžbenici istorije\nNATO bombardovanje SR Jugoslavije 1999. godine u postojećim udžbenicima istorije obrađuje se vrlo šturo, a nastavnici svedoče da su đaci itekako zainteresovani za tu temu.\nIpak, ova lekcija se često izostavlja jer je po planu i programu predviđena za sam kraj školske godine, kada i mali i veliki maturanti prevashodno razmišljaju o zaključivanju ocena i predstojećim maturskim i prijemnim ispitima.\nAleksandar Todosijević, nastavnik istorije u OŠ „Branko Radičević“ u Batajnici, kaže za Danas da se u aktuelnim udžbenicima istorije za osmi razred, koji važe još ove školske godine, NATO bombardovanje SRJ obrađuje samo kroz najosnovnije informacije i brojke, a samim tim i ratni sukobi na prostoru Kosova i Metohije.\n– NATO bombardovanje se prikazuje kao agresija snaga NATO pakta na Jugoslaviju, jer nije dobilo saglasnost UN-a. Nedovoljno je objašnjeno šta je prethodilo agresiji NATO pakta. Fokus je na srpskim civilnim i vojnim žrtvama, razaranju zemlje, pri čemu se zanemaruje stradanje albanskih civila na prostoru KiM. Lekcije su uglavnom fokusirane na nabrajanje faktografskih činjenica, bez detaljnije kontekstualizacije, odnosno analize politike vladajućeg režima prema Albancima na prostoru KiM – pojašnjava Todosijević, napominjući da će biti interesantno videti kako je ova tema obrađena u novim udžbenicima.\nNastavnici istorije sa kojima smo razgovarali potvrđuju da su učenici zainteresovani za ovu temu i da ono što muči našu javnost dobijaju kao pitanja od svojih đaka.\n– Tema jeste popularna među učenicima jer su oni deo društva, a u društvu se o tome još uvek priča. Ti događaji su aktuelni zbog toga što se njihove posledice i danas osećaju. Lekcija u kojoj se pominje NATO bombardovanje je poslednja u udžbeniku, a program je obiman, pa se dešava da nastavnici dođu u situaciju da ne stignu da je ispredaju. Ja generalno dosta pažnje posvećujem fašizmu i nacizmu, jer su i te teme danas aktuelne i zahtevaju dosta vremena, ali je za njih po planu predviđeno jedan do dva časa – ističe za Danas Darko Kmezić, profesor istorije u Sedmoj gimnaziji u Beogradu.\nOn kaže da se, kada pominje NATO bombardovanje, nastavnici često nađu u problemu da moraju da se bore sa stereotipima i već izgrađenim političkim stavovima učenika, što zavisi i od toga iz kakvih porodica đaci dolaze. Zbog toga nastavnici moraju da vode računa na koji način će predstaviti ovaj događaj. On ističe da politička i ideološka ubeđenja nastavnika utiču na tumačenje određenih događaja, njihovu analizu i razumevanje i na neki način oblikuju i ubeđenja đaka. Zato je, kaže, ne samo tema bombardovanje i ratovi 90-ih godina, već i sama istorija kao nauka, sama po sebi škakljiva.\n– Ja kao nastavnik uporno insistiram i podvlačim da sve događaje treba posmatrati sa različitih stanovišta kako bismo iz svega toga izvukli neku pouku – kaže Kmezić.\nNjegov kolega iz Dvanaeste gimnazije Petar Panić potvrđuje da su učenici veoma zainteresovani da saznaju o pomenutim događajima i to već od prve godine. Ističe da nema generacije koja mu nije postavljala pitanja o tome i pre nego što po planu i programu dođe na red. Panić kaže da pokušava da im kroz činjenice predstavi svu besmisao sukoba sa 19 najmoćnijih zemalja i da objasni šta je dovelo do toga da budemo meta NATO saveza.\nA šta im odgovori kada ga đaci pitaju jesmo li u „ratu“ sa NATO-om pobedili ili izgubili?\n– Citiram pametnu izreku koja kaže da u ratu svi gube i da u ratu nema pobednika. Ne može se priča tako usko definisati, ali kada im predstavite ceo događaj, koliko je bilo žrtava i kolika je materijalna šteta, navedete ih da sami zaključe ko je pobedio, a ko nije – ističe Panić.\nOn kaže da je u udžbeniku po kome radi NATO bombardovanje predstavljeno najopštije, faktografski uz statističke podatke. Pominju se srpske, ali ne i druge žrtve, a kontekst celog događaja nije dovoljno naglašen.\n– Postoji preduvod, ali kad njega čitate ne možete baš da steknete sliku kako je došlo do bombardovanja – ističe Panić.\nListajući udžbenik koji koristi u nastavi, Darko Kmezić takođe ističe da je taj događaj predstavljen hronološki, uz navođenje statističkih podataka, ali da se u lekciji pominju i uzoroci ovog događaja, zatim pregovori u Rambujeu i Parizu, kao i da je srpska strana odbila ultimativan zahtev o povlačenju vojske i policije. Sledi opis vazdušne operacije „Milosrdni anđeo“, navodi se kada je počela, kad se završila, broj žrtava, koliko je među njima dece, koliko je bilo povređenih i kolika je materijalna šteta napravljena. U udžbeniku se pominje da su srpska vojska i policija povučeni sa Kosova i da je potpisan Kumanovski sporazum, ali nema jasne odrednice o pobedi i porazu. On kaže da su autori temu bombardovanja i sukoba na Kosovu 1999. stavili u širi kontekst lekcije koji su nazvali razbijanje zajedničke države, te da učenici koji su zainteresovani za ove događaje mogu iz samog udžbenika da razumeju o čemu se tu radi.\n– Iz teksta se može zaključiti da je sukob na Kosovu deo šire istorijske pojave koja ima svoje korene u devedesetim, pa čak i osamdesetim godinama 20. veka. Cela priča je stavljena u kontekst nacionalnih i međuetničkih sukoba – ističe naš sagovornik.\nO tome koliko javnost burno reaguje na interpretacije događaja iz naše nedavne prošlosti svedoči bura koja se podigla kada je nastavnica geografije na TV času, emitovanom prošle školske godine, u lekciji posvećenoj međunarodnim organizacijama navela da je cilj NATO „rešavanje sporova među zaraćenim stranama“. Oglasio se i tadašnji ministar prosvete Mladen Šarčević koji je kazao da se mora obratiti pažnja na svaku rečenicu „koja može da izazove polemike koje nisu u skladu sa politikom koju vodi Srbija, kao i narušavanju teritorijalnog integriteta“.\nIz Ministarstva su tada naveli da „kontinuirano rade na unapređenju i proveri sadržaja udžbenika kako bi se iznosili tačni podaci“ i dodali da će to biti zadatak „i u narednom periodu“.\nNema sumnje da će ova tema biti pod lupom javnosti kada se na jesen pojave novi udžbenici istorije. U Zavodu za unapređivanje obrazovanja i vaspitanja (ZUOV) kažu za Danas da je do sada odobreno devet udžbenika istorije za osmi razred, koji su urađeni po novom programu nastave i učenja.\nIako novi program od 1. septembra počinje da se primenjuje i u četvrtom razredu gimnazije, do sada nijedna izdavačka kuća nije predala rukopis novog udžbenika istorije za taj razred.\nU ZUOV-u objašnjavaju da se agresija NATO na SRJ 1999. godine navodi među sadržajima novog programa nastave i učenja istorije za osmi razred, u okviru tematske celine Svet, Evropa, srpska država i narod u savremenim procesima.\n– Program će se primenjivati od školske 2021/2022. godine, a na osnovu njega pripremljeni su rukopisi udžbenika, čiji su autori, svako na svoj način, odgovarajući prostor posvetili opisu ratnih zbivanja iz 1999. Svim rukopisima je zajedničko ukazivanje na nezakonitost agresije, jer nije bila odobrena od strane Saveta bezbednosti UN, na stradanje civilnog stanovništva izloženog bezobzirnim vazdušnim napadima i terorističkim akcijama OVK, kao i na proterivanje više od 200.000 nealbanskog življa sa Kosova i Metohije. U svim rukopisima je istaknuto da se usvajanjem rezolucije Saveta bezbednosti UN br. 1244, garantuje teritorijalni integritet SRJ. Većina autora je smatrala da je važno da se učenici detaljnije upoznaju i sa načinom na koji se Vojska Jugoslavije suprotstavljala agresoru, pa su opisane i same ratne operacije, posebno borbe kod granične karaule Košare i na planini Paštrik – navode u ZUOV-u.\nTags: NATO bombardovanje SRJ, udžbenici istorije


Draganu Džajiću priznanje portala "Gol" – Nadlanu.com\nObjavljeno 6. juna 2012. / 15:39:11\nLegendarni fudbaler beogradske Crvene zvezde Dragan Džajić našao se na listi 10 igrača koji su kroz istoriju najviše doprineli svojim reprezentacijama na prvenstvima Evrope, po izboru popularnog internet portala Gol (www.goal.com).\nDžajić je zauzeo peto mesto, pošto se našao ispred Ćavija Ernandeza iz Španije, danskog golmana Petera Šmajhela, dvojice Italijana – Paola Maldinija i golmana Dina Zofa i Nemca Gintera Necera, a iza Zinedina Zidana iz Francuske, Franca Bekenbauera iz Nemačke, Marka van Bastena iz Holandije i Mišela Platinija iz Francuske.\nKako se navodi, “po mnogima najbolje levo krilo Evrope Dragan Džajić bio je najbolji igrač Evropskog prvenstva 1968. godine”.\nUz opis njegovih golova protiv Engleske u polufinalu i domaćina Italije u finalu, podseća se i na njegovu igru osam godina kasnije (1976), kada je Jugoslavija u Beogradu poražena od Nemačke posle produžetaka sa 2:4, iako je nakon 30 minuta polufinalnog duela vodila sa 2:0.\nU tekstu se dodaje još da je Dažjić svojim “bogatim talentom” zaslužio pobedničku medalju na Evropskom prvenstvu, koju nikada nije osvojio.\nDragan Džajić je za reprezentaciju Jugoslavije odigrao 85 utakmica i postigao 23 gola, a ranije je u izboru portala Goal.com izabran u najbolji tim evropskih prvenstava svih vremena.\nPored njega, među 11 najboljih našli su se još golman Dino Zof, odbrambeni igrači Matijaz Zamer, Franc Bekenbauer, Paolo Maldini, igrači sredine terena Vilfrid Van Mor, Ginter Necer, Zinedin Zidan, Mišel Platini i napadači Marko van Basten i Gerd Miler.\nDS nije u stanju da obezbedi nove investicije